
7 NEJ TIL MERE ARBEJDE 


Regeringen siger, vi skal afskaffe efterlønnen, fordi der 
Øg kommer til at mangle arbejdskraft. S-SF siger, vi skal 
” arbejde en time mere om ugen, fordi der kommer til at 
mangle arbejdskraft. Men der er 170.000 arbejdsløse og 
ingen jobs, men massive fyringer i det offentlige. 


BRINT TSUN TE NO TE NSB TIE EST ETS ENDE DETS KS NE ER 


Aktierne i Danmark steg med 340 mia. i 2010. De samme 
ministre, som vil afskaffe efterlønnen, kan selv se frem til 
en pension på over 600.000 kr. om året, når de fylder 62. 
Der er behov for nogen der tør sige, at vi ikke vil knokle for 
at eliten kan holde fest. 


Æe Å 
då ve 








Efterlønstyveri 


Fra starten var efterlønnen bruger- 
betalt. Da efterlønnen blev indført i 
1979, blev a-kasse-kontingentet sat op 
fra 2,25 til 7,25 gange dagpengesatsen 
pr. år, netop med den begrundelse, at 
efterlønsordningen skulle være udg- 
iftsneutral for statskassen. Dagpenge- 
satsen er det beløb en ledig modtager i 
understøttelse per dag. 


Interview med 
Carsten Andersen 
fra Arhus mod krig 


og terror 


”Hollands udtrækning har ikke betydet 
en skid for Afghanistan, men har været 
med til at lægge pres på bl.a. Danmark, 
det kunne vi også gøre ved andre lande 
ved at trække os ud nu.” 


af de vigtigste grunde er at beskytte 
regeringen mod sin egen befolkning.” 





WikiLeaks 


Er detikke rimeligt, at regeringer kan 
hemmeligholde fxindberetninger fra 
ambassader? 

Her må man starte med at spørge, 
hvorfor de hem- 
meligholdes? 
Noam Chomsky 
gav et meget klart 
svar for nylig i et 
interview om 
hans egen rolle i 
Daniel Ellsbergs 
berømte of- 
fentliggørelse af 
Pentagon-papir- 
erne i 1971: ”En 
af de vigtigste 
grunde er at be- 
skytte regeringen 
mod sin egen be- 
folkning.” 

”Det kan tænkes, at man rører sig mindre, 
når man ikke skal op på arbejde, drikker 
lidt mere rødvin, når man har mere tid, og 
ryger, nårman ikke skal hen på en arbejds- 
plads med rygeforbud. Det kan være ligeså 
rigtigt, som alle dem, der påstår, at folk går 
på efterløn, fordi de er nedslidte og derfor 
lever kortere.” 


Ole Birk Olesen, Liberal Alliance, i Ekstra 
Bladet 5. januar. 


”Det er en gave, at vores forældre og bedste- 
forældre lever længere —-mon ikke danskerne 
er parate til at veksle den fjerde fladskærm 
ihuset eller den tredje bil i garagen for den 
gave.” 


Frank Aaen om danskernes velstand og 
efterlønnen - på Enhedslistens hjemmeside. 


"Jeg vil ikke gå i detaljer, men det vil være en 
misforståelse at tro, at vi kun kigger på spio- 
mt DIS et SKS Ia NOIR 
men vi har også andre regler og værktøjer 
til disposition.” 


USAS justitsminister Eric E. Holder om pla- 
nen for USAs sigtelse mod Wikileaks stifter 
Julian Assange. I Politiken 9/12. 


"Vi er heltinde i maskinrummet, hvorindisk 
politik, standarder og krav til virksomheder- 
adr ebllSESSEENERURRE TNGRDEROETaR CE 
virksomheders viden og teknologi. Ingen 
andre er kommet så langt ind.” 


Freddy Svane, Danmarks ambassadør i 
Indien, om ny dansk aftale med Indien. I 
Politiken 15/12. 


"Jeg er ikke et sekund i tvivl om, at den virke- 
lighed, som på et eller andet tidspunkt også 
når Christiansborg, vil tvinge os til at kigge i 
andre løsninger, end der hidtil har været 
politisk opbakning til. Og brugerbetaling er 
kun én af dem.”. 


Thomas Banke, borgmester i Fredericia (V) 
om finansiering af velfærden. I Børsen 22/12. 


”Der er kun to muligheder - enten får vi spar- 
NORS DENE NET SSI SENSOR 
den offentlige”. 


Ole Sohn i Jyllands Posten den 24/12. SF har 
sagt, at de vil skære væksten ned i de offent- 
lige udgifter fra 1,9% til 1,4 %, fordi de mener, 
at den offentlige sektor er for stor. 





ISU landsmøde 2010 


BEHOV FOR 





ET KAMPPARTI 


Den 29.-30. januar holder Internationale Socialister/ISU sit årlige landsmøde. Det sker, mens den dybeste øko- 
nomiske verdenskrise siden 1930'erne ikke ser ud til at ende foreløbig. 


Kapitalismen 

Krisen siden 2007-8 er en del af en langvarig profitkrise. 
Men mens krisen fra 1970erne og frem har ramt hårdest 
ilav- og mellemindkomstlande, så har den nuværende 
krise især ramt højindkomstlande, fx USA og Europa. 

En rapport fra ILO (FN's arbejdsorganisation) for- 
tæller, at arbejdsløsheden i lavindkomstlande kun er 
steget meget lidt fra 2008 til 2010 (til lidt over 6 pct.). I 
mellemindkomstlande er den steget noget mere, fra 872 
til godt 10 pct., mens den i højindkomstlande er steget 
fra 5% til over 9 pct. 

Et egentligt økonomisk sammenbrud blev kun af- 
værget ved at regeringer pumpede enorme summer 
ud til støtte for banker og industri (sidste år opgjort 
til 14.000 milliarder dollars). Den øvelse kan de ikke 
gentage, uden at det er staternes økonomi, der risikerer 
sammenbrud. 

Altså: Fortsat dyb økonomisk krise, som magthaverne 
ikke kan løse. 


Klassekampen 
Magthavernes reaktion har været at angribe arbejder- 
klassen, især ”velfærdsstaten”: Pension, uddannelse, 
social tryghed osv. 

Motivet er dels økonomisk: At hente de penge hos 
arbejderklassen, der er pumpet ud til banker og er- 
hvervsliv, og at skærpe omfordelingen fra løn til profit 
— efter 20 års nyliberalisme. 

Men det politiske motiv er langt vigtigere: Ved at for- 
ringe det sociale sikkerhedsnet tvinger de større dele af 
arbejderklassen til at arbejde længere og til lavere løn. 
Det truer solidariteten i arbejderklassen. 

Arbejderklassen rammes altså dobbelt: Dels af krisen, 
dels af krisepolitikken. 

Det gælder også i Danmark. Ifølge ILO er Danmark 
detland, hvor arbejdsløsheden er steget mest, 159 pct.) 
fra 1. kvartal 2009 til 1. kvartal 2010. Velfærdsangrebene 
rammer hårdt og bredt, mens forskellene mellem rig 
og fattig uddybes. 


Modstand 


Magthavernes angreb er det voldsomste angreb på 
velfærdsstaten nogensinde. Men det er også et gamble: 
De har ingen garanti for, at det vil lykkes for dem. 

I fx Grækenland og Frankrig har der været store 
strejker mod angrebene. Andre steder har der været 
demonstrationer og store studenterprotester. 

Men selv om modstanden fx i Frankrig har været im- 
ponerende, så tabte de faktisk kampen om pensionen. 
Ikke fordi kampviljen ikke var der — og der var opbak- 
ning til strejkerne fra over 70 pct. af befolkningen. Men 
fordi kampen fra neden ikke var i stand til at overvinde 
fagbureaukratiets konservatisme. 

I Danmark er det politiske problem det samme — selv 
om kampniveauet siden de offentlige overenskomst- 
strejker i 2008 har været meget lavt. 

12010 ville fagtoppen ikke demonstrere, hverken 
på den fælles europæiske protestdag 29. septem- 
ber eller ved folketingets åbning en uge senere. 


Ny regering 

For flertallet er håbet om forandring knyttet til 
at få en S-SF-regering til magten — ikke til kamp 
fra neden. 

Men en S-SF-regering vil ikke gøre den store 
forskel. Tidligere socialdemokratiske regeringer 
har gennemført nyliberalistisk nedskæringspolitik. 
S og SF gør alt for at nedtone forventningerne til 
håbet om forandring. 

Selvfølgelig ønsker vi at VKO-regeringen bliver 
væltet. Det er et signal om, at flertallet ønsker 
forandring. 

Men for socialister er det afgørende at pege 


på, at reel forandring kun kan komme fra neden, uden 
for det parlamentariske cirkus. Det er der desværre kun 
meget få der gør. 


Dystre udsigter 

Med en fortsat dyb økonomisk krise, massive angreb 
på arbejderklassen, et fagbureaukrati, der ikke engang 
vil demonstrere, en kommende S-SF-regering, som 
kun vil lave mindre kursændringer, og en venstrefløj, 
der har begravet sig i folketinget — ja, så kan fremtiden 
se dyster ud. 

Men modstanden i andre europæiske lande viser, at 
det kan være anderledes. Og selv i Danmark har vi set 
store mobiliseringer mod velfærdsangreb i 2006-7 og 
ved de offentlige overenskomster i 2008. 

Studenterprotesterne i Storbritannien i efteråret viser, 
hvordan massemobiliseringer hurtigt kan ændre det 
politiske billede. 


Socialister 

Men der mangler en politisk kraft, som kan udfordre 
fagtoppen og de reformistiske partier i arbejderbevæ- 
gelsen. Det er den meget konkrete udfordring, vi står 
over for — men hvordan? 

Det skal være et politisk parti som har sit fokus på 
kampen fra neden — ikke på det parlamentariske. 

Det skal være et kampparti, der organiserer dem, der 
vil slås — både i form af konkret organisering og i den 
ideologiske kamp. 

I den nuværende situation er det nødvendigvis et 
parti af folk, der erkender, at vi er i mindretal — både 
ideologisk som revolutionære socialister, men også 
i den forstand, at det kun er et lille (men lidt større) 
mindretal, der konkret vil slås i dag. 

Det betyder, at vi er nødt til at arbejde på to baner: At 
vinde flere folk til revolution og socialisme — og samtidig 
forsøge at opbygge lidt bredere initiativer, hvor vi kan 
samarbejde med folk, der vil slås, også selv om de ikke 
er organiserede socialister. 

Hvordan vi løser den opgave er ikke helt enkelt og 
bliver en af diskussionerne på IS/U's landsmøde. 

Uanset dette, så er det afgørende, at vi skal være flere 
organiserede socialister. Så hvis du er enig i det overord- 
nede billede, vi har forsøgt at ridse op, så meld digindi 
IS/U. Vi har brug for dig — og du har brug for os, hvis du 
vil redde verden fra kapitalismens dystre perspektiver. 





JØRN ANDERSEN 













Århus 


Samtidig med demonstrationerne i Køben- 
havn og Odense demonstrerede 400-500 
mennesker i Århus mod regeringens point- 
system for familiesammenføring. ”Kær- 
lighed uden grænser" initiativet samlede 
bredt, der var mange forskellige mennesker 
på demoen, ikke kun venstrefløjen. Der 
var musik, og taler ved Biskop Kjeld Holm, 
Morten Østergaard MF Radikale Venstre, 
Kirsten Norman Andersen forkvinde for 
FOA Århus, Sarah Victoria Bruun folke- 
tingskandidat Enhedslisten, forstanderen 
for Testrup Højskole samt en repræsentant 
for initiativet "Kærlighed uden grænser'. 

I mængden kunne man høre flere snakke 


NEJ TIL F 


Når ret bliver til uret bliver modstand 
til pligt lyder et gammelt mundheld på 
venstrefløjen. Alle besættelser betyder 
undertrykkelse af befolkningen. Derfor har 
venstrefløjen også altid støttet de dele afen 
befolkning i et besat land, der har påtaget 
sig pligten tilmodstand mod den uret, som 
en besættelse udgør. 

Atvæbnet modstand mod en besættelse 
er legitim også i Afghanistan, hvor konse- 
kvensen kan være døde danske soldater, 
er en sandhed, som ikke er velset i den 
offentlige debat. 

Det fik Hizb ut-Tahrir at føle, da de ind- 
kaldte til et debatmøde om Afghanistan. 
Under overskriften ”De skandinaviske re- 
geringer i USAs tjeneste” ønskede Hizb ut- 
Tahrir bl.a. at diskutere ” pligten tilvæbnet 
modstand for muslimerne i Afghanistan 
og omegn.” 

Det fik partierne fra Dansk Folkeparti til 
Socialistisk Folkeparti til at ønske et ind- 
greb imod Hizb ut-Tahrir. 

Pia Kjærsgaard kaldte det kriminelt, 
mens Karina Lorentzen fra SF håber ”at 
politiet går ind i sagen”. 





SF's højredrejning 

I 2008 startede Villy Søvndal SF's højredrej- 
ning ved at sige, at Hizb ut-Tahrir skulle ”gå 
ad helvede til”. Når Karina Lorentzen tager 
samme retorik op, skyldes det, at SF i mel- 
lemtiden bl.a. har støttet et forsvarsforlig og 





om deres kæreste eller venners kærester, 
der ikke kunne få ophold i Danmark, eller 
havde været i gennem en masse bureau- 
krati og chikane for at få opholdstilladelse. 

Folk tog minusgraderne og sneen i stiv 
arm og de fleste blev til et over én time 
langt program. De største bifald kom, når 
talerne snakkede om, at ”nu var det nok, 
vi skal sætte foden ned” og "kæmpe imod' 
overfor regeringens pointsystem. Sådanne 
demonstrationer, og større, må vi have flere 
af, hver gang regeringen laver sine racisti- 
ske love — sådan kan det i hvert fald kun gå 
hurtigere med at få regeringen sparket væk. 





JESPER HØJ KANNE 


RBUD MÅ 


stemt for bevillinger til krigen i Afghanistan. 

De danske soldater dør i Afghanistan og 
krigsmodstanderne peger på, at soldaterne 
ikke var blevet dræbt eller såret, hvis ikke 
de var blevet sendt til Afghanistan. Hvis 
denne simple sammenhæng skal skjules, 
skal den væbnede modstand mod besæt- 
telsen delegitimeres. Det er formålet med 
SF's angreb på Hizb ut-Tahrir. 

En anden grund til at angribe Hizb ut- 
Tahrir er at fjerne fokus fra de nedskærin- 
ger, der vil komme også under en S og SF 
regering. 

Juleaftensdag meldte Ole Sohn igen ud, 
at der skulle være færre offentligt ansatte, 
hvis dansk økonomi skulle klare sig. Det fik 
Børsen (direktørens eget blad) til i en leder 
at skrive ”Det er en helt klassisk borgerligt- 
liberal diagnose af, hvad der er galt med 
dansk økonomi, og hvad der skal gøres 
for at klare udfordringerne.” Og: ”Hvis Ole 
Sohns udmeldinger følges op med konkrete 
forslag fra S og SE så kan der virkelig være 
tale om en spændende gave”. De offentligt 
ansatte, som bliver fyret og som udgør SF's 
kernevælgere, vil nok være knap så glade 
for den gave. 


Den demokratiske dobbeltmoral 
Begrundelsen for besættelsen var at indføre 
demokrati i Afghanistan. Men Afghanistan 
er i dag ligeså udemokratisk, som da krigen 
startede. 








København 

På en råkold dag mødte 4.000 mennesker 
op for at demonstrere imod pointsystemer 
og for retten til at leve sammen med den 
man elsker i Danmark. Dagen var en vigtig 
markering i udlændingedebatten, hvor vi 
kunne mødes om at sige fra. 


Fra talerstolen blev der sagt mange gode 
ting. Især Dennis Kristensen og Johanne 
Schmidt-Nielsen havde gode taler. Johanne 
S-N kaldte pointsystemerne for socialt 
apartheid. Dette var vigtigt, da mange an- 
dre (bortset fra Dennis Kristensen) ikke pe- 
gede på, at dette især rammer arbejderne. 

At regeringen fører klassepolitik er klart 


Ytrings- og forsamlingsfrihed er væsent- 
lige principper i det borgerlige demokrati, 
som åbenbart er så godt, at det skal indføres 
i Afghanistan med magt. Men når nogen i 
Danmark vælger at bruge disse friheder, 
skal de med magt begrænses. Dobbelt- 
moral kender åbenbart ingen grænser hos 
krigstilhængerne. 

Hvis socialister ikke skal lide af den 
samme dobbeltmoral, skal vi være prin- 
cipfaste. Derfor skal vi forsvare ytrings- og 
forsamlingsfrihed, også når det gælder 
grupper som Hizb ut-Tahrir, som vi langt 
fra er enige med. Vi skal ikke gøre det for at 
støtte dem, men for ikke selv at risikere at 
blive de næste ofre for elitens dobbeltmo- 
ral, hvis vi ikke gør det. 


Ingen ytringsfrihed til nazister 
Vi forsvarer Hizb ut-Tahrirs ret til at ytre 
sig og holde møder, men vi nægter sam- 
tidig samme ret til nazisterne. Er det ikke 
ligeså dobbeltmoralsk, kunne man med 
rette spørge? Et spørgsmål, som de folk på 
venstrefløjen, som opfatter Hizb ut-Tahrir 
som islamiske nazister, ville stille. 

Men, der er afgørende forskelle mellem 
nazisterne og Hizb ut-Tahrir. Den vigtigste 
forskel er, at Hizb ut-Tahrirs aktiviteter er 
debatmøder og andre fredelige måder at 
argumentere for deres reaktionære hold- 
ninger. 

Nazisterne opbygger derimod en orga- 


D HIZBU 


Socialistisk Arbejderavis 
NES USER EON 


NINE 


en grænser 


på de fleste spørgsmål og med pointsyste- 
met er det nu endnu tydeligere i udlændin- 
gepolitikken. 


Desværre havde arrangørerne afvist 
at lade en fra SE der var imod deres eget 
pointsystem, tale ved demonstrationen. Var 
dette sket kunne vi have været endnu flere 
på dagen, men endnu vigtigere ville vi stå 
langt bedre i forhold til at bygge en stærk 
antiracistisk bevægelse i fremtiden. 





MORTEN RASMUSSEN 


T-TAHRIR 


nisation, der med trusler, vold og mord 
forsøger at skræmme deres modstandere 
til tavshed. Det har man set tydeligt i Århus, 
hvor nazisterne i White Pride har gennem- 
ført flere overfald bl.a. på talspersonen for 
Antiracistisk netværk, folketingskandidat 
for Enhedslisten Sarah Victoria Bruun og 
mange flere. 

Folketingsmedlem for Enhedslisten Per 
Clausen har også modtaget en trusselsmail, 
hvori der bl.a. stod: "Håber satme at I bliver 
slået ihjel en for en, og jeg skal nok selv del- 
tage aktivt", Mailen var en reaktion på, at 
Per Clausen havde kaldt justitsministeren 
i samråd om, hvorfor politiet i Århus ikke 
gjorde noget ved White Prides vold. 

Tidligere har nazisterne også benyttet 
sig af mord. Det skete bl.a. 16. marts 1992, 
hvor Henrik Christensen blev dræbt på 
Internationale Socialisters kontor i Søl- 
lerødgade. Det sidste politisk motiverede 
mord i Danmark. 





JAKOB L. KROGH 

De Radikales ”kompromis” 


De nedslidte 
skal arbejde 
38 timer om 
ugen 


1. januar annoncerede Lars Løkke, at efterlønnen 
skal afskaffes, så samfundet ikke skal betale for, at 
raske mennesker nyder livet. 








En næsten samlet opposition kastede sig derefter 
ind i et forsvar for efterlønnen. Dels ved at doku- 
mentere, at det ikke er tandlæger, jurister og andre 
akademikere, der nyder livet på efterløn — akademi- 
kerne udgør kun 4 pct. af efterlønsmodtagerne, og 
flertallet af efterlønsmodtagere er nedslidte. Dels 
ved at foreslå alternative finansieringer af hullet i 
statskassen. 

Enhedslisten ville lade de rige betale for krisen. 
S og SF ville have, at vi skulle arbejde en time mere 
om ugen. 

De Radikale, der længe har været imod efterløn- 
nen, udnyttede chancen til at komme med hvad 
de kaldte et ”gyldent kompromis”: Både at afskaffe 
efterlønnen og arbejde en time mere. De, der virkelig 
ville blive forgyldt af dette, var alle de akademikere, 
hvis stemmer De Radikale gerne ville have. 

Det er ikke akademikerne der går på efterløn, og 
Akademikernes Centralorganisation konstaterede 
allerede da S og SF kom med deres forslag om at 
arbejde en time mere: ”Akademikere er en gruppe, 
der i forvejen leverer mange arbejdstimer, og som 
derfor ikke er den primære målgruppe for forslaget.” 

De Radikale har været med til at afskaffe skole- 
praktikken, der rammer mange unge, der vil tage en 
håndværkeruddannelse. De stemte for at forkorte 
dagpengeperioden til 2 år, og de ønsker at øge græn- 
sen for topskat. 


For en arbejderregering 

I april 2010 viste et rundspørge blandt SF's lokalfor- 
mænd, at 62 pct. gerne vil have De Radikale med i 
en kommende regering, mens kun 28 pct. fortrækker 
en ren S-SF regering. 

Når nogen på venstrefløjen ser de Radikale som et 
aktivi en kommende regering, er det oftest fordi de 
har en mere humanistisk rets- og udlændingepolitik. 

Der er dog grund til at modificere De Radikales 
humanisme. De Radikale har stemt for kontant- 
hjælpsloftet, der har været afgørende for, af der nu 
lever næsten 31.000 børn i fattigdom i Danmark. 

To tredjedele af dem der er ramt af kontant- 
hjælpsloftet, er indvandrere eller efterkommere. 
Under den sidste socialdemokratisk ledede regering, 
hvor De Radikale deltog, var de med til at indføre 
introduktionsydelsen, der bygger på samme diskri- 
minerende principper som starthjælpen. 

Derfor er der ingen grund til at tro, at det bliver 
humanismen i stedet for den asociale økonomiske 
politik, som bliver de radikales bidrag til en ny re- 
gering. 

Modsat SF ønsker Enhedslisten et samarbejde 
mellem arbejderpartierne. Per Clausen siger til 
Socialistisk Arbejderavis, at De Radikale vil øge en 
skadelig ”indflydelse på den økonomiske politik 
og arbejdsmarkedspolitikken,” og at det bedste er, 
hvis ”vi får et valgresultat, hvor Socialdemokraterne 
og SF'erne, sammen med Enhedslisten, kan gen- 
nemføre deres politik uden at være afhængige af De 
Radikales stemmer.” 

Per Clausen understreger dog, at Enhedslisten vil 
støtte en S-SF-regering selv om De Radikale indgår. 





JAKOB L. KROGH 


ENGELSKE 
STUDENTERPROTESTER 


Under sloganet ”We want our money 
back” forsøgte tusinder af studerende 
at trænge ind i finansministeriet, 
samtidig var nationalmuseet besat 
og parlamentet omringet, ligesom 
den royale bil med prins Charles og 
Camilla oplevede studenternes vrede. 


Anledningen til protesterne var 
forringelser som bl.a. omfatter en 
3-dobling af brugerbetalingen, til op 
imod 100.000 kr. Forringelsen blev 
desværre vedtaget. Dermed trækkes 
tæppet reelt væk under en meget stor 
del af de engelske studerende, og en 
akademisk uddannelse bliver derfor 
kun noget de rige kan få. 

Historien ville stoppe her, var det 
ikke fordi de enorme protester har 
haft en enorm effekt på modstanden 
mod den borgerlige koalitionsrege- 
ring i England. På vedtagelsesdagen 
den 9. dec. har over hundredtusinde 
studerende været på gaden for at 
demonstrere. Studenterbevægelsen 
kaldte dagen for ”Day X3”, da det var 
den tredje store fællesprotest. 

Udover de store demonstrationer 
har adskillige universiteter i alle dele 
af England været besat gennem læn- 
gere tid. Fagforeninger har støttet op 
omkring protesterne og mange steder 
deltog almindelige arbejdere idemon- 
strationerne. 


Solidaritet mellem arbejdere 
og studerende 


De protesterende var især skuffede 
over Nick Glegg, leder af de Liberale 
Demokrater, der i valgkampen havde 
lovet ikke at hæve brugerbetalingen 
for studerende. De er nu en del af en 
regering der gør netop det. 


Tony Kearns fra CWU (kommunika- 
tionsarbejdernes fagforening) sagde 
til de studerende: ”Jeg troede at med 
Tony Blair, havde jeg set den mest 

uærlige politiker. Men så mødte jeg 
Nick Glegg”. Og: "Dette er etideologisk 
angreb mod de fattige og uddannelses- 
systemet og vi vil ikke finde os i det. Vi 
har brug for at bygge solidaritet mel- 
lem arbejdere og studerende”. 


Mark Bergfeld fra den engelske 
studenterforening sagde: ”Den sidste 
måned har vist at studerende ikke 
vil finde sig i nedskæringerne, vi vil 
demonstrere, strejke og besætte. Re- 
geringen er rystet og vi skal vælte den. 
Det handler ikke kun om uddannelse, 
det handler om at bekæmpe alle ned- 
skæringerne, samt de Konservative der 
vil ødelægge os. 50.000 studerende kan 
blokere veje, millioner af arbejdere og 
studerende kan sætte landet i stå.” 


Radikalisering 

Når over hundredtusinde går på gaden 
for at markere, at de ikke vil finde sig i 
at blive ofre for den kapitalistiske krise, 
vidner det om en enorm politisering og 
en erkendelse af at det er nødvendigt 
at kæmpe for vores rettigheder. 

Men demonstranterne mødte også 
modstand. Alle steder var politiet 
talstærkt repræsenteret og angreb de- 
monstranterne til hest og med stave. 
19 demonstranter blev kvæstet, én så 
alvorligt at han måtte opereres i hjer- 
nen efter politivolden. 


Alligevel fortsatte demonstrationer- 
ne om aftenen. Den 9. dec. marcherede 
tusinder af demonstranter imod det 
engelske finansministerium. Under 
sloganet ”We want our money back” 
forsøgte de at trænge ind i ministeriet. 
Samtidig var nationalmuseet besat og 
parlamentet omringet og blokeret. 


Et af de mere humoristiske indslag 
var da den royale bil med prins Charles 
og Camilla blev omringet og udsat for 
sten- og malingskast. 

Protesterne bliver ikke udført af en 
lille hård kerne af destruktive unge, 
men af organiserede studerende, 
hvoraf størstedelen ikke før har været 
politisk aktive. 


Det er protesternes største fortjene- 
ste, at en hel generation af unge stude- 
rende har erkendt, at deres rettigheder 
er under angreb af kapitalismen, at 
de nu slår tilbage, og at de er en del 
af en større kamp der også inkluderet 
arbejderne. 


Nedskæringerne er et an- 
greb på arbejderklassen 


Nedskæringer er i deres natur, et di- 
rekte angreb på arbejderklassen. Unge 
som ikke lige kan trække 100.000 kr. op 
af hatten, mister muligheden for en 
universitetsuddannelse. Når uddan- 
nelse bliver et privilegium kun de rige 
kan unde sig selv, bliver klasseskellet 
større, og samfundets ledelse og rig- 
dom bliver i stigende grad centreret 
omkring eliten. 


Derfor er det fantastisk vigtigt, at 
modstanden er både bred og radikal. 
At magthaverne rent faktisk bliver 
pressede af protesterne, ses tydeligt 
af, atde dæmoniserer de demokratiske 
protester og indsætter rå magt i form af 
voldeligt politiimod dem. De engelske 
studerende har ikke tabt modet, og 
råbet om fortsat kamp sammen med 
fagforeningerne gav genlyd blandt de 
protesterende. 


Det er den ånd vi skal føre til Dan- 
mark, hvis ikke VKO skal have lov at 
ødelægge vores udannelser og tage 
vores SU. 





ROBERT LANGE 

KLIMAAFTALE: KLODEN PÅ UDSALG 


Resultatet af FNs klimakonference 
iluksusbyen Cancun, Mexico, viser 
den totale foragt, verdens rigeste 
regeringer har for kloden. 


Det var ikke ventet, at Cancun 
ville føre til ret meget. Den inter- 
nationale proces blev stækket på 
sidste års møde i København, hvor 
USA's præsident Obama bryggede 
en erklæring sammen, der ikke in- 
deholdt nogen reelle nedskæringer 
af CO2-udledningerne. 

Den aftale, der blev opnået i Can- 
cun indeholder ingen bindende 
reduktioner og gentager blot de fri- 
villige mål, som blev aftalt sidste år. 
Den forlænger heller ikke de meget 
begrænsede mål i Kyoto-protokol- 
len, der udløber i 2012. 

Faktisk er nogle centrale spørgs- 
mål, herunder om en fremtidig af- 
tale vil være juridisk bindende eller 
ej, blevet yderligere udsat. 

Ikke desto mindre hyldede den 
britiske premierminister, David 
Cameron, begivenheden som en 
”succes” — på trods af at han afviste 
en invitation til selv at deltage. 

Aftalen betyder, at underskriverne 
anerkender, i hvert fald på papiret, 
at det er nødvendigt at gøre mere 
for at reducere udledningerne. 
Men disse ”foreslåede reduktioner” 
kommer ikke i nærheden af, hvad 
der er nødvendigt for at undgå de 
2 graders temperaturstigning, som 
mange forskere mener er på vej og 
vil kunne udløse klimaforandringer, 
der løber løbsk. 

Der er blevet aftalt planer om 
at standse skovrydning, hvilket er 
helt centralt i kampen mod klima- 
forandringer. Men de er baseret på 
”monetarisering” af regnskovene 
— formodentlig for at producere kre- 

" røent: Save lives in Cancun” står der på brevet i den gigantiske flaskepost, der var 









en blandt mange happenings og protester i Cancun 


ditter til handel med udledninger. 

Sådanne markedsløsninger har en 
lang række fiaskoer bag sig. 

På trods af de åbenlyse mangler 
brød de delegerede angiveligt ud i 
jubel, da aftalen blev underskrevet. 

Så hvorfor var der så megen let- 
telse? Det kan kun være fordi, som 
det hedder med en Oxfam repræ- 
sentants ord: ”Forhandlingerne er 
nu ude af respiratoren.” 

Det eneste land, der udtalte sig 
imod dette rådne kompromis var 
Bolivia, et land, der har forsøgt at 
skabe en massebevægelse omkring 
klimaforandringer. 


Tragedien i Cancun viser nød- 
vendigheden af at udvide vores 
modstand. 

Hvis vi skal undgå en klimakata- 
strofe, er vi nødt til at sørge for, at 
den voksende kamp mod sociale 
nedskæringer også inkluderer, at 
kloden skal bevares. 





MARTIN EMPSON 


Martin Empson er kasserer i Cam- 
paign Against Climate Change's 
fagforeningsgruppe. Han skriver i 
personlig egenskab. 


Stadig bredt samarbejde i Klimabevægelsen 


Den 4. december under COP16 
mødtes klimaaktivister for at de- 
monstrere og kræve at verdens 
politikere handler nu for at stoppe 
den globale opvarmning. Demon- 
strationen var en opfølgning på 
sidste års 100.000 mennesker store 
demonstration. Selvom årets de- 
monstration var meget mindre, var 
der stadig en meget bred arrangør- 
og anbefalerkreds, der gav grund til 
at tro på, at klimabevægelsen kan 
vokse igen. 

Socialistisk Arbejderavis talte med 


Jørgen Holst, der er økologisk land- 
mand og medlem af Enhedslisten i 
Roskilde til demonstrationen. Han 
deltog for at være med til at fastholde 
et pres på politikerne, for at de skal 
handle. Hans bud på, hvad der skal 
til, var, at: 

”Vi skal have væltet regeringen, 
en ny regering vil være første skridt. 
Vi skal skabe mobilisering blandt de 
folk som vil være med til at kæmpe 
imod den dårlige politik som rege- 
ringen står for på mange områder 
— klimamæssigt, men også med 


Hjemmeplejen frikendt 


For et halvt år siden sendte TV2 en 
udsendelse om hjemmeplejen i Kø- 
benhavn. Med skjult kamera havde 
de filmet de ansatte på ”Håndvær- 
kerhaven”. Med udgangspunkt i 
optagelserne påstod de, at hjem- 
mehjælperne snød de ældre for selv 
at kunne holde timelange pauser. 
Udsendelsen startede en massiv 
hetz mod hjemmehjælpere. De blev 
fremstillet som dovne snydere og 
nogle oplevede endda at blive spyt- 
tet eller råbt efter, når de var ude på 
gaden. Flere hjemmehjælpere følte 


sig presset til at tage deres uniform 
af, før de skulle ud at handle for de 
ældre. 

Det viste sig ret hurtigt, at de fleste 
af TV2's påstande kunne tilbagevi- 
ses, og at udsendelsen byggede på 
løgne og iscenesættelse. TV2's på- 
stande førte til, at et revisionsfirma 
skulle undersøge, om der virkelig var 
snyd i hjemmeplejen. I december 
måned blev Københavns hjemme- 
pleje frikendt. Undersøgelsen viste, 
at hjemmehjælperne giver de ældre 
de ydelser, de ældre har ret til og 


hensyn til nedskæringer på uddan- 
nelser. Vi skal knytte de bevægelser 
sammen til én stærk bevægelse.” 

Simon Sloth, en anden deltager 
på demonstrationen, sagde ”Hvis 
man ikke er aktiv, så bliv aktiv. Gå 
med i nogle organisationer, der gør 
en forskel”. 

Demonstrationen var en del af 
den globale klimaaktionsdag, hvor 
der blev afholdt demonstrationer 
verden over. 





CHRISTINE BERGEN 


at ydelserne gives med den faglige 
kvalitet, som Københavns kommune 
har fastlagt. 

Alligevel lykkedes det for TV2 
at aflede opmærksomheden fra 
nedskæringer og privatiseringer 
ved at gøre hjemmehjælpere til 
syndebukke. Desværre vil afslørin- 
gen af TV2s løgne næppe få samme 
konsekvenser, som de løgne fik for 
hjemmehjælperne. Ligesom der nok 
heller ikke vil blive hyret et revisions- 
firma til at undersøge, hvorfor TV2 
vælger at lave sådan en dokumentar. 


NES USE RS TE LON 


Det mener vi: | mener VI: 


Den politiske elite eller egen styrke: 


Kampen om ideerne i be- 
vægelserne 


De politiske diskussioner i fag-, klima- og fredsbevægelsen 
har ét til fælles: På den ene side er der dem, der håber på, 
at de politiske magthavere eller nye politiske magthavere 
vil hjælpe os. På den anden side dem, der tror mere på be- 
vægelsernes egen styrke end på den politiske elite. 


Fagbevægelsen 

Toppen af fagbevægelsen har opgivet fagbevægelsens tra- 
ditionelle kamp for kortere arbejdstid og støtter S og SF's 
forslag om øget arbejdstid. Kun Dennis Kristensen fra FOA 
har taget sine medlemmers ønske alvorligt og siger nej til 
mere arbejde — både i form af afskaffelse af efterlønnen og i 
form af en time mere om ugen. 

Støtten til S-SF-planen bunder i et håb om, at en S-SF 
regering vil betyder forbedringer, men også i en accept af 
Dansk Industris mantra om, at vi har brug for at øge ar- 
bejdsudbuddet. 

De der er imod at arbejde mere peger i stedet på, at vi 
skal kæmpe for, at det bliver bankdirektøren og aktionæ- 
ren, der kommer til at betale for krisen. Og for at det ikke er 
arbejdsudbuddet der skal øges, men udbuddet af jobs til de 
arbejdsløse. Og at styrken til at kæmpe for det skal komme 
fra organiseringen på arbejdspladserne og af de arbejdsløse. 


Klimabevægelsen 

I debatten i klimabevægelsen har vi på den ene side dem, der 
tror på at COP-processen vil give resultater, og derfor mener 
at den bedste måde at arbejde for klimaforbedringer er ved 
at påvirke forhandlingerne ved COP-17 i Sydafrika. 

På den anden side dem der som Jørn Andersen mener, 
at COP-møderne er som en "massemorder, der har myrdet 
16 gange før, og nu lover forbedring”. Og derfor afviser at 
fokusere på forhandlingerne, men i stedet vil opbygge en 
bevægelse med en styrke til selv at kæmpe kravene igennem. 
Helt aktuelt gennem skabelsen af klimajobs. 


Fredsbevægelsen 

I fredsbevægelsen er der på den ene side dem, der som Frank 
Aaen foreslår, ”at der indsættes en neutral FN-ledet fredsbe- 
varende styrke for at sikre en form for stabilitet.” 

På den anden side dem der ikke mener, at der skal ind- 
sættes nye tropper, når Danmark, USA og resten af NATO 
trækker sig ud. De, der ikke tror på FN, tror på Afghanistans 
egen befolkning frem for verdens magteliter. 

Intet sted er troen på lederne så ubegrundet som i freds- 
bevægelsen. Tre ud af fem permanente medlemmer af FN's 
sikkerhedsråd er NATO-lande med soldater i Afghanistan 
— USA, England og Frankrig. FN støtter op om NATO's krig, 
fordi det er stormagterne der dominerer FN. 

Der har været krig i Afghanistan siden 1979. Det år hvor 
Sovjetunionen/Rusland, et andet permanent medlem af FN's 
sikkerhedsråd, invaderede Afghanistan. 


Brug for socialister i bevægelsen 

Derfor argumenterer socialister altid sammen med dem i 
bevægelserne, der tror på egen styrke, ikke på den politiske 
elite. Det gør vi fordi vi deler denne tro. 

Vi deler den faktisk så meget at vi har organiseret os for 
bedre at kunne argumentere for den. Ikke kun i de konkrete 
forbedringer, som vi kæmper for i fag-, klima- og fredsbe- 
vægelsen, men også for en gennemgribende samfundsfor- 
andring ved at afskaffe det kapitalistiske system, der skaber 
kriser, klimakatastrofer og krige. 

Den forandring kalder vi socialisme og den kommer gen- 
nem arbejdernes egen kamp og tro på egne evner til at skabe 
et bedre samfund. Som et af de vigtigste Karl Marx-citater 
lyder: ”Arbejderklassens befrielse er arbejderklassens eget 
værk.” 

Omkring hver femte dansker bor i den 
almene boligsektor. De bor til leje i en 
boligforening. Det er faktisk meget unikt, 
hvordan vi i Danmark har indrettet os 
med den almene boligsektor. 


Udviklingen af den almene boligsektor i 
Danmark er sket hånd i hånd med opbyg- 
ningen af velfærdssamfundet. Med indu- 
strialiseringen af Danmark og udviklingen 
af byerne, flyttede mange mennesker fra 
landet til byerne, og det var i høj grad den 
almene boligsektor, der har bygget boli- 
gerne i de voksende byer. 

Der er demokrati i en boligforening. 
Beboerne har på beboermøder stor ind- 
flydelse på, hvad der skal ske med deres 
boligafdeling. Og der vælges blandt bebo- 
erne en bestyrelse for den lokale afdeling. 

Der er en omfattende lovgivning for 
den almene boligsektor. Hele det politiske 
system kan styre den almene boligsektor 
mere end det private boligmarked. 


Sociale opgaver 

Den almene boligsektor er pålagt og har 
påtaget sig store sociale opgaver. Kom- 
munalbestyrelserne kan disponere over 
op til 25 pct. af boligerne i de fleste bolig- 
afdelinger. 

Det er blevet brugt til at huse en bred 
skare af beboere, der på den ene eller an- 
den måde har haft brug for offentlig hjælp. 
Det har betydet, at nogle boligområder har 
mange beboere med sociale problemer. 

En del af lovgivningen omkring den al- 
mene boligsektor gør, at beboerne løbende 
kommer til at betale ind til en fælles lands- 
byggefond i takt med at renteudgifterne 
bortfalder for det enkelte boligbyggeri. 
Landsbyggefonden er et solidarisk system 
for de forskellige boligforeninger, hvor man 
opbygger en formue til brug for renovering 
af boligerne. 

Mange af boligerne i den almene sektor 
blev bygget i 60'erne og 70'erne og trænger 
til at blive renoveret. Normalt vil boligfor- 


eningerne få støtte til renoveringen fra 
Landsbyggefonden. 


Forfald 


Men den borgerlige regeringen har siden 
2005 drænet Landsbyggefonden for milli- 
arder, som staten har taget til andre formål. 
Derfor er der ikke længere så mange midler 
til at gennemføre boligrenoveringer, og 
generelt forfalder den almene boligsektor 
af den grund. 

Boligorganisationerne har højlydt pro- 
testeret imod statens vedvarende tyveri af 
beboernes penge fra Landsbyggefonden. 


Men så lang tid regeringen kan mønstre 
et flertal fortsætter tyveriet, milliard for 
milliard. 


Ejerboliger 

Den borgerlige regering bryder sig generelt 
ikke om en stor almen social og solidarisk 
boligsektor. Man har gennemført lovgiv- 
ning, der giver mulighed for at gøre almene 
boliger til ejerboliger, så lejlighederne kan 
sælges som ejerlejligheder. 

Det har dog ikke været den store succes 
indtil nu, men regeringens målsætning 
er klar nok, langsomt at undergrave den 
almene boligsektor for at den i sidste ende 

KAMPEN OM DEN ALMENE BOLIGSEKTOR 


skal havne på private hænder. Den almene 
boligsektor udsættes for samme pres for 
privatisering, som vi kender det fra dele af 
den offentlige sektor. 

I forbindelse med den store helhedsplan 
for Gellerup i Århus, et af landets største 
almene boligområder og stemplet som 
ghetto, er der planlagt at en af blokkene 
skal sælges, dvs. laves om til private lej- 
ligheder. 

Kun Enhedslisten har i Århus byråd 
ikke villet tilslutte sig helhedsplanen for 
Gellerup. 


PETER IVERSEN 


ÆGTE SOCIALISME ER SVARET PÅ KRISEN 


Boligboblens sammenbrud i 2008 viste et 
konkret og objektivt behov for et system- 
alternativ til kapitalismen. Men på trods 
heraf føres der reelt ingen socialismedebat 
her i landet. 

Fraværet skyldes dog ikke nogen borger- 
lig undertrykkelse af en sådan debat. Sand- 
heden er, at venstrefløjen hidtil har manglet 
viljen til at sætte det på dagsordenen. Men 
socialismens aktualitet bliver ikke mindre 
påtrængende af den grund. 


Der er der tre grunde til. Den vigtigste 
er krisens alvor og dybde. Alvoren under- 
stregedes af, at de finansielle institutioner 
truedes af en total nedsmeltning i 2008, og 
dybden afspejles i, at ingen aner, hvornår 
denne krise vil drive over — hvis overho- 
vedet? 

Den anden grund er, at selve "krise- 
begrebet” for en generation af unge var ved 
at blive historie. De, som i dag er 25 år, var 
i konfirmationsalderen, da den opskruede 
IT-boble brast i 2000. Skulle de have en svag 
erindring om det, blev den givetvis bedøvet 
kraftigt af Thor Pedersens illusion fra 2006, 
som sagde vi kunne eje hele verden. 

Den tredje faktor er, at "den kolde krig” 


for hele to generationer af unge ikke bare 
er historie, men forhistorie. De stalinistiske 
regimer bag jerntæppet, som i 60 år for- 
vanskede socialismen, er nu lige så langt 
tilbage i fortiden, som 2. verdenskrig var for 
68-generationen. Så dette skræmmebillede 
har ikke længere noget potentiale. 

I det lys er det helt uforståeligt, at ven- 
strefløjen har undladt at genrejse socia- 
lismen som et system-alternativ til den 
kriseramte kapitalisme. 


Venstre-keynesianisme er ikke 


noget svar 

Derfor er det helt utilstrækkeligt, hvis 
venstrefløjens socialismevision begrænser 
sig til reformer, som ikke gør op med den 
eksisterende markedsøkonomi. En mere 
solidarisk fordeling af goderne eller en 
udvidet statslig regulering vil kun være 
lapperier. 

Det kan både begrundes teoretisk ud fra 
keynesianismens sammenbrud i 70'erne — 
som ledte frem til nyliberalismen i 80'erne. 
Men også strategisk med udsigt til et dy- 
bere sammenbrud for kapitalismen, som 
jo allerede truede i 2008. Kollapser kapi- 
talismen, er det ingen farbar vej at bygge 


på markedskræfterne. Så er den eneste 
mulighed helt at sætte markedskræfterne 
ud af kraft — og erstatte dem med folkelige 
organers demokratiske kontrol over øko- 
nomien. Altså ægte socialisme. 


Den socialistiske fortælling - 


og kampen for reformer 

Det er naturligvis ikke muligt at beskrive 
i detaljer, hvordan en sådan socialistisk 
økonomi skal indrettes, da det jo vil være 
resultatet af en demokratisk proces. Men 
omvendt betyder det dog heller ikke, at vi 
slet ikke kan sige noget om det. 

For det vil jo være uforeneligt med socia- 
lisme som et samfundssystem planlagt af 
mennesker — netop det adelsmærke, som 
adskiller det fra alle foregående samfunds- 
systemer. For det andet er det en illusion at 
tro, at socialismen automatisk vokser ud af 
kampen mod arbejdsgiverne. 

Derfor er socialistisk propaganda et helt 
afgørende led i denne kamp. Det er utæn- 
keligt at vinde større befolkningsgrupper 
for socialisme som et overlegent alternativ 
til kapitalismen, hvis man ikke kan ansku- 
eliggøre, at det kan fungere — gerne på en 


konkret og letfattelig måde. 

Men omvendt kan vi ikke nøjes med 
propaganda eller være ligeglade med dags- 
kampen for forbedringer, da det netop er 
idenne kamp vi kan opbygge styrken til at 
vinde den endelige kamp. 


Enhedslisten kan sætte social- 


ismen på dagsordenen 

I principprogrammet fremgår det, at 
Enhedslisten kæmper for denne type so- 
cialisme. Men på trods heraf har ingen fra 
folketingsgruppen argumenteret åbent for 
socialisme som et alternativ system siden 
folketingsvalget i 1989. 

Undlades det igen ved valget i 2011 vil 
der være tale om en alvorlig ”undladelses- 
synd” — her efter krisens gennembrud. 
Og næsten to år efter, at årsmødet i 2009 
besluttede at sætte det på dagsordenen. 





HANS JØRGEN VAD 


Socialistisk Arbejderavis 





Nr. 305, 13. januar 2011 


| SIDE 07 





Interview med Carsten Andersen 


VI IVIÅ KRÆVE SOL- 
DATERNE HJEM NU” 


Jeg har været talsmand for at Nej 
til Krig skulle være en mere generel 
fredsbevægelse… Problemet er at 
når man er færdig med en krig, 


I sin nytårstale nævner Lars Løkke ikke bare, at 
han agter at afskaffe en af velfærdssamfundets 
grundpiller, men nævner også, at han vil trække 
de danske kamptropper ud af Afghanistan. Dette 
skal ifølge Lars Løkke ske gradvist over de næste 
fire år, hvor tropperne lidt efter lidt skal udskiftes 
med trænere, som skal uddanne afghanske sik- 
kerhedsstyrker frem mod udgangen af 2014 hvor 
de får overdraget ” det fulde ansvar”. 

is At han bruger en sådan mere eller mindre tilfæl- 
dig dato, som det tidspunkt kamptropperne skal 


bå. " sendes soldaterne jo ind i en ny,” 
ARN siger Carsten Andersen 


Socialistisk Arbejderavis har taget en 
snak med Carsten Andersen. Han er 
talsmand for Århus mod Krig og Ter- 
ror, en bevægelse oprettet efter 11. 
september 2001, dengang invasionen 
af Afghanistan var nært forestående. 

Derudover sidder han i landsko- 
ordineringen i Nej til Krig, en lands- 
dækkende fredsorganisation oprettet 
i forbindelse med invasionen af Irak i 
2003. Snakken kom blandt andet ind 
på krigen i Afghanistan, Nej til Krigs 
program og hvordan krigspolitikken 
kan blandes ind i den kommende 
valgkamp. 


Den danske krigspolitik 
Afghanistan-krigen fylder meget i 
danskernes bevidsthed og det gør den 
også i Nej til Krig, men ifølge Carsten 
Andersen er der behov for at se på 
den danske regerings krigspolitik i 
et bredere perspektiv. ”Jeg har været 
talsmand for at Nej til Krig skulle være 
en mere generel fredsbevægelse… Pro- 
blemet er at når man er færdig med en 
krig, sendes soldaterne jo ind i en ny.” 

Han peger på at VKO siden 11. sep- 
tember aktivt har bestræbt sig på at 
”gøre en forskel ude i verden,” som 
Anders Fogh Rasmussen, i sin tid ud- 
talte det. For Carsten Andersen havde 
og har regeringens politik et klart mål: 
”De har en politik om at Danmark skal 
være i krig og det har de, tror jeg, fordi 
de vil markere sig som USAs tætteste 
og mest loyale allierede.” 

Hvordan forholder Nej Til Krig sig til 
dansk tilstedeværelse og exitstrategi i 
Afghanistan? 

”Det er ikke nok at Nej Til Krig bare 
går ud og kræver soldaterne hjem — det 


. N 
h TR 7 





er alle jo enige om — det vi må gøre 
er at kræve soldaterne hjem nu og 
uden betingelser”. Holland valgte for 
nyligt at trække sig ud af Afghanistan 
og Carsten Andersen undrer sig over 
hvorfor Danmark ikke kan gøre det 
samme. ”Hollands udtrækning har 
ikke betydet en skid for Afghanistan, 
men har været med til at lægge pres 
på bl.a. Danmark, det kunne vi også 
gøre ved andre lande ved at trække 
os ud nu.” 

Udover en øjeblikkelig udtræk- 
ning peger Carsten Andersen på 
en anden og mere fremadskuende 
plan for dansk politik og noget af 
det NTK skal gå ud og sige: ”Vi skal 
ikke længere i krig! — To mislykkede 
krige må være nok. Vi skal f.eks. ikke 
sende danske soldater til Afrika, som 
forsvarsministeren har udtalt”. Med 
Afrika mener han bl.a. Somalia og 
Sudan, der er militære fokuspunkter 
for USA og EU. 

Udover Afghanistan og Danmark 
som krigsførende nation har Nej 
til Krig også andre konflikter på 
programmet, som f.eks. konflikten 
mellem Israel og Palæstina. Carsten 
Andersen mener dog at hovedfokus 
ligger på dansk krigspolitik i øjeblik- 
ket: ”Nej Til Krig vil støtte andre orga- 
nisationers arbejde imod urimelige 
militære løsninger på konflikter lige 
meget hvor det foregår, men hoved- 
fokus i øjeblikket er, som jeg ser det, 
Danmarks rolle som krigsførende 
nation.” 


Krigspolitikken ind i valg- 
kampen 
2011 er valgår og Nej til Krig vil for- 


( 
”— 


søge at få Danmark, som krigsførende 
land, ind i debatten. Det skal bl.a. gøres 
gennem en omdelingsavis som Nej 
Til Krig planlægger at udgive i starten 
af året. 

Hvad er formålet med denne avis? 

”Formålet er at få stoppet krigspo- 
litikken generelt og ikke bare Afgha- 
nistan-krigen. Lars Løkkes strategi er 
at få inddraget oppositionen i bred 
enighed om Afghanistan-krigen og 
forsvarspolitikken, som han gjorde 
opmærksom på i sin nytårstale.” 

For Carsten Andersen er det afgø- 
rende at lægge pres på oppositionen, 
da han ikke ser en tidlig udtrækning af 
danske tropper med den nuværende 
regering. ”Forhåbentlig kan vi frem- 
provokere en forskel på oppositionens 
og regerings politik — det ville jo være 
træls hvis krigspolitikken fortsætter 
under en ny regering”. 

Avisen skal altså primært bruges til 
at bidrage til at sætte en kile mellem 
oppositionen og regeringens politik, 
men også for at bringe krigspolitikken 
og de massive økonomiske udgifter ind 
ivalgkampen generelt. Fokus har indtil 
videre i det nye år været efterlønnen, 
men det økonomiske aspekt kan for 
Carsten Andersen sagtens kobles på 
krigspolitikken. 

”Når regeringen siger de skærer i 
efterlønnen, skal vi gå ud og sige nej, 
man kunne da rede efterlønnen og lad 
være med at købe kampfly og føre krig”. 





AF PETER SCHJERNING 


være ude, viser hvor håbløs krigen ser ud for den 
herskende klasse. Økonomisk krise, hjælpepakker 
og langvarig nyliberal økonomisk politik har gjort, 
at vestens magthavere er enormt pressede, både po- 
litisk og økonomisk. Det er derfor sværere for dem 
at skaffe folkelig opbakning til den fortsatte krig. 

Væk er de store ord om at blive der til man "har 
gjort arbejdet færdigt' og i stedet trækker man en 
streg i det afghanske sand om fire år. Dette betyder 
dog ikke at de opgiver at styre Afghanistan. 

Kamptropperne udskiftes bare med ”trænere' eller 
militære rådgivere på samme måde som USA gjorde 
det i Irak. Dette er en strategi som også er kendt fra 
Vietnam-krigen hvor USA i høj grad gjorde brug af 
militære trænere og rådgivere. 

For de vestlige magthavere har denne strategi den 
fordel, at der vil dø færre vestlige soldater, hvilket de 
jo kan håbe vil give mindre utilfredshed på hjem- 
mefronten. Men at uddanne en afghansk hær, som 
man håber skal varetage NATOs interesser i Afgha- 
nistan, er dog på ingen måder en god løsning for 
den afghanske befolkning. 

Denne hær vil komme til at tjene under den svage 
og dybt korrupte Karzai-regering og derved i højere 
grad være en magtfaktor i den interne magtkamp 
mellem krigsherrerne og andre grupperinger, og 
være et våben imod folkelig utilfredshed, end det 
vil være en garant for frihed og demokrati. 


Lars Løkke tager desuden et forbehold ved at sige 
at ”hvor mange, der må blive, og hvor mange, vi kan 
trække hjem, det vil naturligvis afhænge af, hvordan 
sikkerheden helt konkret udvikler sig.”. 

Som situationen er på nuværende tidspunkt med 
en afghansk modstandsbevægelse der kun ser ud til 
at tage til i styrke, vil dette reelt betyde at han ikke 
behøver at trække nogen tropper ud, da han altid 
vil kunne argumentere for at sikkerheden ikke er 
god nok. 

Udtrækningsplanen kommer derfor til at lyde hul, 
og man kunne derfor lige så godt trække tropperne 
ud i morgen som om fire år. 

Udmeldingen om tilbagetrækning leder også 
tankere tilbage til Anders Foghs nytårstale i 2007, 
som omhandlede tilbagetrækning af danske sol- 
dater fra Irak. 

Senere det år vandt Fogh nemlig et folketingsvalg, 
og man kan jo mistænke Løkke for at prøve at gøre 
Fogh kunsten efter. 

Krigen er nemlig blevet en tabersag for regeringen. 
Ifølge en Megafonmåling for TV2 og Politiken er 59 
procent enige i, at Danmarks deltagelse i krigen 
ikke har været omkostningerne værd, mens kun 
22 procent er uenige. Selv i forsvarets egne rækker 
begynder utilfredsheden at brede sig. I en undersø- 
gelse foretaget af Politiken blandt tillidsfolkene for 
forsvarets befalingsmænd svarer hele 38 procent af 
de tillidsfolk, der har deltaget, at de mener krigen 
ikke har været de menneskelige omkostninger 
værd, mens 40 procent ikke sætter spørgsmålstegn 
ved tabene. 

De danske tropper bør trækkes ud hurtigst muligt, 
ikke bare for deres egen skyld, men også for afgha- 
nernes, da det er langt lettere for den afghanske 
befolkning, at gøre op med deres undertrykkere hvis 
undertrykkeren er deres nabo, end hvis undertryk- 
keren bor på den anden side af jorden. 

Tag pengene fra dem der har 


dem 

Enhedslisten har vist at der er andre 
steder at hente penge fra end fra vores 
velfærd, bl.a.: 

e Drop skattelettelserne til den 
rigeste tiendedel af befolkningen: 7,3 
mia. kr. pr. år. 

e Genforhandling af skatten på 
Nordsø-olien: 10 mia. kr. om året. 

. Afgift på aktiehandel på % pct. 
af værdien på aktierne: 7,6 mia. kr. pr. år. 

e Beskat multinasserne der sny- 
der samfundet for 7-14 mia. kr. i skat om 
året. 

Se mere i Enhedslistens forslag til 
finanslov for 2011 hvor der er flere 
forslag til hvordan staten kan få ekstra 
indtægter på 104,8 mia. kr. om året. Og 
se på enhedslisten.dk/efterloen der in- 
deholder gode argumenter for hvorfor 
efterlønnen ikke skal afskaffes. 


Erhvervslivets top vil afskaffe 
efterlønnen 


Jørgen Horwitz, administrerende di- 
rektør i Finansrådet, kalder nytårstalen 
for ”forrygende flot og modig”, mens 
administrerende direktør for Arla Foods, 
Peder Tuborgh, mener at det er ”det 
eneste rigtige” for samfundet. 


Lars Rasmussen, der er administre- 
rende direktør for Coloplast, trækker 
ligefrem på samme ideer om solidaritet 
som Løkke påberåbte sig under sin 
tale når han siger at efterlønnen ”er 
en forkert og skæv prioritering af vores 
ressourcer” — i stedet synes han de res- 
sourcer skal gå til at forbedre Danmarks 
konkurrenceevne til gavn for ham selv 
og andre topchefer. På det punkt er han 
helt på linie med de andre, der i stedet 
for efterløn vil have ”nye rammebetin- 
gelser, der kan medvirke til at understøt- 
te væksten i fremtiden” (Peder Tuborgh) 
og ”gode og konkurrencedygtige vilkår 
for virksomhederne” (Jørgen Horwitz). 


Politisk er det også de partier der 
repræsenterer toppen af det danske 
samfund der er mest imod efterløn- 
nen: Venstre, Konservative og Liberal 
Alliance. Men også De Radikale som 
flere politiske kommentarer har sagt er 
en del af Rød Blok. 


Når De Radikale er imod er det nok 
fordi deres vælgere er de bedst uddan- 
nede, kommer sent på arbejdsmarkedet 
og tjener nok til at de tjener på en sæn- 
ket topskat. Afskaffelsen af efterlønnen 
er klassisk klassepolitik. 


Post Danmark vil af med dem 


over 60 

I løbet af de næste 3 år skal Post Dan- 
mark fyre 3.000 — svarende til en femte- 
del af deres ansatte. 

Som en del af fyringsrunden bliver der 
afholdt møder over hele Danmark for 
Post Danmarks ansatte over 60 år. Her 
vil de blive tilbudt to års ekstra pensi- 
onsbidrag og op til en halv måneds løn (i 
alt 100.000-200.000 kr.) hvis de siger op 
frivilligt. De møder er ikke noget nyt, og 
sidste år da Post Danmark fyrede 1.200 
ansatte valgte 200 postarbejdere over 60 
at gå frivilligt. 

Samtidig argumenterer Lars Løkke for 
at afskaffe efterlønnen, fordi der åben- 
bart skulle være brug for at vi arbejder 
til vi bliver 70. 





CHRISTINE BERGEN 


EFTERLØNNEN SKAL 


FORSVARES 


Bankdirektørerne har atter inkasseret 
deres millionbonusser og de rige nyder 
deres skattelettelser. Men de kræver 
mere. Efterlønnen skal afskaffes og det 
kan ikke gå hurtigt nok. Der skal være 
flere skattelettelser og støtteordninger 
til virksomheder og velhavere. 


Lars Løkkes argument er at der skal 
spares. Staten skal ikke bruge penge på at 
lønmodtagere ikke yder alt før de kasseres 
af deres arbejdsgiver. 


Krisen er måske ikke på nedsmelt- 
ningsniveau, men væksten er minimal. 
Virksomhederne har igen overskud, men 
det kommer fra løntilbagegang, øget pres 
på de ansatte og ikke mindst fyringer. Der 
er ingen udsigter til at der kommer flere 
i arbejde, hverken i det private eller i det 
offentlige. Tværtimod bliver køen af lang- 
tidsarbejdsløse ved med at vokse. 


Uden flere arbejdspladser vil en afskaf- 
felse af efterlønnen blot betyde at nogle 
andre bliver arbejdsløse. Eller at de unge 
aldrig kommer ind på arbejdsmarkedet. 
Og det var jo netop for at få de unge ind 
i en tid med stor arbejdsløshed, specielt 
blandt de unge, at efterlønnen blev indført 
i1980. Derfor er det ekstra grelt at afskaffe 
efterlønnen nu. 


De danske medier har i årevis deltaget i 
propagandaen mod efterlønnen. De vide- 
rebringer myterne og løgnene som fx den 
om den golfspillende tandlæge. De lader 
hele det nyliberale kor af økonomer og 
politikere udtrykke de ønsker som dansk 
erhvervsliv har fremført i årevis. 


De baserer deres analyse på den anta- 
gelse at hvis efterlønnerne i stedet tvinges 
på dagpenge eller førtidspension, så vil 
det tvinge lønnen ned for alle, fordi de 
mest pressede på arbejdsmarkedet vil 
konkurrere mod hinanden. Og hvis løn- 
nen falder, så vil virksomhederne ansætte 
flere, fordi det bliver billigere at producere. 
Men denne antagelse virker kun hvis enten 
der kan produceres til et i forvejen presset 
marked og hvis lønnen falder. 


Men vi har set at de store danske virk- 
somheder i kølvandet på krisen har fyret 
folk selvom de er gået ned i løn. Og selvom 
der har stået tusinder af velkvalificerede 
arbejdsløse klar, så fravælger virksomhe- 
derne dem af profitgrunde, fordi det er 
billigere at producere i udviklingslandene. 
Det gælder fx Vestas, Mærsk, Danish Crown 
og alle de andre danske multinationale, 
som har udflyttet mere end 10.000 ar- 
bejdspladser. 


Den kritiske økonom Henrik Herlev 
Lund har beregnet, at når der ikke skabes 
flere arbejdspladser, så koster det staten 
årligt 8,5 milliarder kroner at afskaffe 
efterlønnen. Det sker fordi folk i stedet 
skal have understøttelse, aktivering og 
førtidspension, mens staten mister efter- 
lønsbidraget på 5 milliarder. Så hvorfor vil 
de afskaffe efterlønnen, når det er en dårlig 
forretning for staten? 

Lars Løkke og de andre borgerlige spil- 
ler på småligheden om at raske ikke skal 





Vil du kunne lægge 

LO's kampagne mod afskaffelse af efterlønnen 


ligge andre til last. Men bagved dette har 
arbejdsgiverne en anden dagsorden. Deres 
behov er at tvinge alle lønmodtagere til at 
stå til deres rådighed hele livet. Det vil sige 
så længe de vil bruge dem. 


Virksomhederne ønsker en større ar- 
bejdsløshed, så vi kan konkurrere om 
lønnen. De ønsker en lavere og kortere 
understøttelse så vi tager alt. De ønsker 
at fyre dem der ikke kan holde til tempoet 
eller forandringerne. Med andre ord så skal 
de danske lønmodtagere fratages retten til 
at bestemme over deres eget liv, hvis det 
står til erhvervslivet. 


Valget skal vindes 
Lars Løkke vil have et folketingsvalg om 
efterlønnen. Umiddelbart har han frem- 
gang og flertal for en afskaffelse. Men det 
er blot chokeffekten og mediernes medløb. 
For heldigvis har Socialdemokraterne og 
SF (og naturligvis Enhedslisten) sagt at 
de vil fastholde efterlønnen. Det er disse 
arbejderpartiers opgave at skabe en mod- 
bevægelse for at vinde et flertal af lønmod- 
tagerne for at bevare efterlønnen. Det kan 
kun gøres gennem en massiv kampagne 
ude på arbejdspladserne og i de boligom- 
råder, hvor vi bor. En kampagne som de 
store danske fagforbund må gå forrest i, 
fordi det er solidariteten med de kolleger 
som har slidt mest det gælder. 

Kampen om efterlønnen er ikke blot et 





i 


taktisk valgspørgsmål. Det er en afgørende 
styrkeprøve om styrkeforholdet mellem 
klasserne i Danmark. Kan vi skabe et 
stemningsskift og en bevægelse ude blandt 
folk, så vil det styrke fokus på solidaritet og 
klassesammenhold mod de velhavende og 
deres politikere. Det giver håb om en anden 
regering der baserer sig på et andet flertal 
uden om de Radikale. 





JAKOB NERUP 


FAKTA OM EFTERLØN 


+ Kun 35,8 pct. af de 60-64 årige er på 
efterløn 

+ Kun 47 pct. er tilmeldt efterlønsord- 
ningen 

+ Kun hver femte går på efterløn inden 
62 år 

+ Kun 4 pct. af efterlønnerne er 
akademikere 

«+ Ufaglærte og faglærte arbejdere udgør 
83 pct. af efterlønnerne 

+ Efterlønsmodtagere lever 2 år mindre 
end andre 

+ Kvinderne er i overvægt 

.  Afskaffes efterlønnen skal 40.000 på 
førtidspension 

Staten vil netto tabe 8,5 milliarder kr. 
årligt 

LEVER VI I ET 
VIDENSSAMFUND? 


DaAnders Fogh i 2005 åbnede folketinget 
sagde han: ”Vælgerne ved, at det danske 
samfund ikke længere er et gammeldags 
industrisamfund, men et moderne vi- 
denssamfund.” 


Denne forståelse af at vi i dag lever i et 
videnssamfund er i høj grad blevet adop- 
teret på universiteterne og i den offent- 
lige debat. Men begrebet videnssamfund 
trækker bestemte opfattelser med sig og 
bør forstås som en del af den ideologiske 
kamp om vores kollektive forståelse af 
vores samfund. 

Det svære ved at diskutere begrebet 
”videnssamfundet” er, at ingen rigtig ved 
hvad det er. Handler det om, at vi bliver 
uddannet længere og i så fald, hvor meget 
skal vi uddannes, før vi er et videnssam- 
fund? Eller er videnssamfundet i virkelig- 
heden en betegnelse for det nogen kalder 
et servicesamfund? Eller er det et andet 
ord for industrisamfundets opløsning og 
at vi i dag er gået over til ikke-materiel 
produktion? 

Begrebet er bredt, men det som er 
samlende for alle antagelserne om videns- 
samfundet er, at vii dag lever i et samfund, 
som er hinsides industrisamfundet og 
dermed hinsides de klassekonflikter, der 
elles tidligere har været det grundlæg- 
gende i samfundet. 

Videnssamfundet gør derfor at kampen 
for socialisme ikke længere er aktuel, men 
i stedet er kampen for fri vidensdeling det 
centrale for revolutionær praksis. Som 
venstreorienteret vil jeg derfor kaste et 
kritisk blik på teorien om videnssamfundet 
før vi hovedløst kaster os i armene på den. 


De teoretikere, der bruger begrebet vi- 
denssamfund, postindustrielt samfund og 
snakker om ikke-materiel produktion, bør 
stoppe op og spørge sig selv, hvem der har 
lavet den computer, som de skriver deres 
højtsvævende teorier på? Eller hvem der 
har lavet den bil de kører i? Eller produceret 
den mad de spiser? 

At vi skulle leve i et efter-industrielt 
samfund er simpelthen åbenlyst forkert, 
fordi vi i stigende grad er afhængige af 
produkter, som er industrielt producerede. 

At dele af produktionen er flyttet til 
andre lande handler om international 
arbejdsdeling, ikke om overgangen til et 
andet samfund. 

Man skal i øvrigt være forsigtig med at 
acceptere påstanden om at industripro- 
duktionen bare flytter ud, langt det meste 
industriproduktion bliver stadig lavet i de 
vestlige lande. Samtidig er sektorer som 
tidligere ikke var industrialiserede, som fx 
landbruget, i høj grad blevet det, og land- 
bruget minder i dag i høj grad om en fabrik. 


En anden forståelse som ”videnssam- 
fundet” dækker over, er at mange i dag 
arbejder i servicesektoren og i velfærds- 
institutioner, og at vi derfor lever i et ople- 
velsessamfund med servicearbejdere, som 
ikke bliver udbyttet. 

Denne forståelse bygger på, at udbytning 
kun foregår i produktionen af fysiske pro- 
dukter og at de såkaldte servicearbejdere 
derfor er uden for udbytningen, og derfor 
er klassekonflikterne ophørt. 

For at forstå vores samfundssystem er 
det nødvendigt at se på produktionen som 
en generel samfundsmæssig produktion. 

— De som mener, at videnssamfundet Ur 
ler om, at vi i dag har så høj uddannelse 


at vi har fjernet os fra den traditionelle 
kapitalisme, skylder at svare på, om 
mekanikeren i dag er en vidensarbejder 
som ikke bliver udbyttet, fordi han kan 
TET] TIT 


Produktion under kapitalismen har alle 
dage haft brug for, at varerne blev trans- 
porteret, at de kunne blive solgt i butik- 
kerne. Samtidig er det i dag nødvendigt at 
arbejderne får passet deres børn, mens de 
er på arbejde, og at arbejderne bliver ud- 
dannet i skoler. 

Derfor kan servicesektoren kun forstås 
som en integreret del af den samfunds- 
mæssige produktion, og derfor er en pæ- 
dagog i lige så høj grad en udbyttet arbejder 
som den, der står ved et samlebånd i sin 
blå kedeldragt. 


De som mener, at videnssamfundet 
handler om, at vi i dag har så høj uddan- 
nelse at vi har fjernet os fra den traditio- 
nelle kapitalisme, skylder at svare på om 
mekanikeren i dag er en vidensarbejder 
som ikke bliver udbyttet, fordi han kan 
betjene en computer? 

Pointen er, at klassebegrebet i marxistisk 
forstand handler om den modsatrettede 
stilling i produktionen mellem dem som 
ejer vores samfund og alle os andre, som 
er tvunget til at sælge vores arbejdskraft. 
Et øget uddannelsesniveau ændrer ikke 
på dette forhold. 

At kapitalismen er dynamisk er der ingen 
tvivl om, og at arbejderklassen ænder sig 
sammen med udviklingen skal vi selvfølge- 
lig tage seriøst, men en kritisk gennemgang 
af begrebet ”videnssamfundet” afslører, 
at det er et ideologisk begreb som både er 
uvidenskabeligt, elitært og mest af alt har 
til formål at fortælle os at klassekampen 
er slut. 





JESPER JUUL MIKKELSEN 


NESS RE LON 


Efterlønstyveri 


Fyns Stiftstidende bragte d.6/1-11 en 
artikel, hvor en økonom havde regnet 
sig frem til hvad efterløn ville koste 
hvis man sparede op til den over 30 år. 
Resultatet var ikke overraskende at de 
439 kr. som man betaler i efterlønsbi- 
drag (2010-satsen) ikke rækker til en 
finansiering. Det gælder imidlertid 
kun hvis man vælger at se bort fra hvad 
der er sket forud med finansieringen 
af efterlønnen. 


Fra starten er efterlønnen bruger- 
betalt. Da efterlønnen blev indført i 
1979, blev a-kasse-kontingentet sat op 
fra 2,25 til 7,25 gange dagpengesatsen 
pr. år, netop med den begrundelse, at 
efterlønsordningen skulle være ud- 
giftsneutral for statskassen. Dagpenge- 
satsen er det beløb en ledig modtager i 
understøttelse per dag. 


I forbindelse med efterlønsindgrebet 
i 1998 blev a-kassekontingentet sat lidt 
ned, men til gengæld blev der indført 
et efterlønsbidrag, så man tilsammen 
kan komme op på at betale 13 gange 
dagpengesatsen. 

Man betaler altså ikke bare sit må- 
nedlige efterlønsbidrag på 439 kroner 
for sin efterløn, men også via sit a- 
kasse-kontingent. I alt op til 11,75 gange 
dagpengesatsen, svarende til 736 kroner 
om måneden. 

Skattereformen i 1993 indførte ar- 
bejdsmarkedsbidraget på otte procent 
af bruttolønnen. 


Arbejdsmarkedsbidraget gik sammen 
med indtægterne fra a-kasse-kontin- 
gentet ind i tre fonde, der skulle dække 
udgifterne til blandt andet aktivering, 
sygedagpenge, dagpenge og — EFTER- 
LØN. 


Arbejdsmarkedsbidraget skulle sæt- 
tes ned, hvis indtægterne herfra over- 
steg fondenes udgifter. 


Det skete i 1998. Men bidraget blev 
ikke sat ned. I stedet fik vi Pinsepakken, 
der slog de tre fonde sammen til én, 
Arbejdsmarkedsfonden, der nu også 
skulle dække de årlige udgifter på godt 
20 milliarder kroner til førtidspension. 


I 2008 var der, trods de nye udgifter 
til førtidspensionen, igen overskud i 
Arbejdsmarkedsfonden. 

Svaret var en ny reform, som simpelt- 
hen afskaffede fonden, men fastholder 
lønmodtagernes fulde brugerbetaling 
via arbejdsmarkedsbidrag, a-kassekon- 
tingent og efterlønsbidrag. 


Sagt på godt dansk: Indtil 2008 er 
efterlønnen fuldt finansieret via oven- 
stående ordninger, men så beslutter 
folketinget at pengene skal indgå i det 
almindelige statsbudget (med skattelet- 
telser, bankpakker, krige osv.). 

Vupti så er der ikke længere råd til 
efterlønnen og den skat deri sin tid blev 
indført på bruttolønnen bliver brugt på 
noget helt andet end det der oprindelig 
var formålet. 


Hvis man er venlig kan man med 
professor Tribini sige: "Fuld tilfredshed 
eller pengene er spildt”. 

Man kan også kalde det ved sit rette 
navn: TYVERI. 

HVEM HAR ANSVARET 
FOR KOREA-KRISEN? 


På den koreanske halvø er et land i gang 
med at demonstrere sin militære styrke, 
bl.a. sine atomvåben, samtidig med at 
det nægter at indgå i forhandlinger, der 
kunne mindske spændingerne. 


Dette land er ikke Nordkorea. Det er USA. 

Da Nordkorea sidst i november 2010 
sendte raketter ind over sydkoreansk ter- 
ritorium, var USA's svar at deltage med et 
atombevæbnet hangarskib i en fælles mi- 
litærøvelse med Sydkorea tæt på grænsen 
til Nordkorea. Dette kan kun forstærke 
spændingerne. 

At fokusere på USA's rolle i krisen skal 
ikke tjene som undskyldning for det nord- 
koreanske angreb, som dræbte uskyldige 
civile. Det diktatoriske nordkoreanske re- 
gime har sin helt egen dagsorden med at 
optrappe spændingerne. 

Men det nordkoreanske angreb giver 
ikke mening, med mindre man betragter 
det som resultat af USA's skrappe sanktio- 
ner mod et tungt militariseret stalinistisk 
diktatur, som står i spidsen for en falde- 
færdig økonomi og en fattig og udmarvet 
befolkning. 


Spændinger 

Nord- og Sydkorea har teknisk været i krig 
siden 1950, selv om der i 1953 blevindgået 
en våbenhvile, der satte en stopper for en 
tre år lang blodig krig, hvor USA støttede 
Syd mod en nordkoreansk stat, som blev 
støttet af Kina og Rusland i den kolde krigs 
første år. Amerikanske tropper har siden 
holdt Sydkorea besat, og der har fra tid 
til anden været små sammenstød langs 
den demilitariserede zone, som deler de 
to lande. 

Nordkorea er blandt de sidste stalini- 
stiske stater i verden — og dets økonomi 
er tæt på at kollapse. Den nordkoreanske 
krise kunne give anledning til at forsøge 
at mindske spændingerne — men USA og 
Sydkorea har snarere øjnet en mulighed for 
at øge presset på Nord. Derudover har stra- 
tegerne i Washington og Seoul formentlig 
brugt det nordkoreanske lederskifte fra 
Kim Jong-II til sønnen Kim Jong-un til at 
teste de nye magthavere i Nord. Så USA har 
raslet med våbnene, og det har Nordkorea 
reageret på. 

Den sydkoreanske præsident Lee My- 
ung-bak har foretaget et brud med sine 
forgængeres politik, der gik ud på at indgå 
iet økonomisk og diplomatisk samarbejde 
med Nord. Og i kølvandet på Nordkoreas 
angreb afbrød Syd al humanitær hjælp — 
inklusiv fødevarer — på et tidspunkt med 
udbredt hungersnød i Nord. 

Det er Obama-regeringen, som har været 
drivende i denne politik, siden man i april 

Nordkorea er begyndt at spille med musklerne, her ses den nordkoreanske hær på parade 


2009 vedtog at isolere Nordkorea diplo- 
matisk. Det skete efter en raketaffyring, 
som regimet hævdede var en satellit, men 
som USA fastholder var et langtrækkende 
missil. 


Forhandlinger 

Men blot et år tidligere var Nordkorea 
inviteret til seks-parts forhandlinger om 
konflikten mellem Nord- og Sydkorea, som 
ud over de to lande også involverede USA, 
Rusland, Kina og Japan. 

De forhandlinger, som fandt sted under 
Bush-regeringen, havde fået Nordkorea 
til at acceptere at skrotte hele sit atomvå- 
benprogram og tilslutte sig traktaten om 
ikke-spredning af kernevåben (NPT). Til 
gengæld skulle Nordkorea modtage olie 
til at dække sit energibehov. 

Men Bush-regeringen tolkede åben- 
bart Nordkoreas accept af NPT som et 
svaghedstegn og forsøgte at tvinge landet 
til endnu flere indrømmelser. Ifølge Wa- 
shington Post ønskede USA ”fuld adgang 
til alle kraftværker og andre faciliteter, 
som man mener har forbindelse til ker- 
nevåbenprogrammet, herunder militære 
faciliteter”. Dette krav er ifølge eksperter 
fuldstændigt uacceptabelt for enhver stats 
suverænitet og ville have givet USA og Syd- 
korea fuld adgang til at udspionere Nord. 

Da Nordkorea stejlede over USA's krav, 
svarede Bush-regeringen ved at trække et 
løfte tilbage om at fjerne Nordkorea fra 


listen over lande, der støtter terrorisme 
— en indrømmelse, der kunne have åbnet 
for diplomatisk og økonomisk samarbejde 
med andre lande. 

Nordkorea svarede ved at forlade seks- 
parts-forhandlingerne helt, man smed 
atomvåben-inspektørerne ud af landet og 
annoncerede en genoptagelse af kernevå- 
benprogrammet. For at sikre sig, at USA 
tog budskabet alvorligt, inviterede man en 
amerikansk forsker til landet for at besøge, 
hvad han rapporterede var et avanceret 
atomanlæg. 


Pres 

Kort fortalt har USA's forhandlere bortka- 
stet en historisk mulighed for at opnå et 
atomvåbenfrit Nordkorea — et diplomatisk 
og sikkerhedsmæssigt mål gennem mere 
end et årti —i håb om, at man kunne presse 
det nordkoreanske regime endnu mere. 

Samtidig ønsker man ikke at presse 
Nordkorea til økonomisk sammenbrud. 
Det ville sende millioner af flygtninge ind 
over grænserne til Kina og Sydkorea. Målet 
er snarere at holde den nordkoreanske 
økonomi kørende, samtidig med at man 
på skift lokker og truer regimet til indrøm- 
melser. 

Det giver samtidig Nordkoreas diktatur 
et vist spillerum for sine interesser — og set i 
det lys er regimets militarisme og paranoia 
måske knap så uforståelig. 


MARTIN JOHANSEN 


Hvorfor vil vi hel- 
lere have en S-SF 
regering? 


Rundt om i Europa har socialdemokrati- 
ske regeringer gennemført blodige ned- 
skæringer som svar på den økonomiske 
krise. 


Det har de gjort på trods af massive 
folkelige protester og store strejker. Det 
gælder fxlande som Grækenland, Spanien 
og Portugal. I Danmark, i Kommunernes 
Landsforening (KL), har det socialdemo- 
kratiske flertal sørget for, at regeringens 
nedskæringsplaner for kommunerne kan 
blive ført ud i livet uden forhindringer. 

Og når valget kommer, står valget mel- 
lem en VKO, der vil afskaffe efterlønnen, 
og en S-SF regering, der vil hæve arbejds- 
tiden en time om ugen — og som desuden 
får brug for Det Radikale Venstres støtte 
enten som støtteparti eller som en del af 
en ny regering. 


Valget er ikke ligegyldigt 
Alt tyder på, at når valget kommer, vil 
blå blok føre valgkamp på afskaffelsen af 
efterlønnen og — hvis valget ikke kommer 
før — den vækstplan, de vil fremlægge til 
april, som garanteret indeholder flere nye 
forringelser. Og dét kommer oveni flere år 
med massive nedskæringer, asocial po- 
litik og heftig racisme. Hvis VKO vinder 
valget på dén baggrund, vil de næppe stå 
tilbage for at skrue gevaldigt meget op for 
nedskæringerne, privatiseringerne, skat- 
telettelserne og muslimhetzen. 

Og trods alt har S og SF ikke så sorte 
drømme med vores velfærd som Claus 
Hjort Frederiksen og de andre. 


Kapitalistisk arbejderparti 

S og SF er reformistiske arbejderpartier, 
det Lenin i hans tid kaldte kapitalistiske 
arbejderpartier. På den ene side forsvarer 
de kapitalismen og på den anden side er de 
partier, som arbejderklassen støtter i håbet 
om konkrete forbedringer. 


Hvis flertallet af arbejderne stemmer på 
S ogSE er det udtryk for forhåbning om en 
mere ”fair” politik efter næste valg. Derfor 
er det arbejderpartier. Men de forsvarer 
kapitalismen, og de har accepteret kapita- 
lismens logik om, at det er arbejderklassen, 
der skal betale for krisen. 


Mellem kapital og arbejdere 
VinderS og SF valget vil de fortsætte med at 
skære ned, hvor de borgerlige slap, fordi de 
har accepteret de borgerliges præmisser. 
Det betyder, at forhåbningerne til dem vil 
briste. Mange af dem der har troet på, at de 
vil føre en mindre skæv politik, vil begynde 
at kigge efter alternativer. 


Det stiller krav til venstrefløjen og giver 
muligheder for venstrefløjen. Hvis ven- 
strefløjen kan vise et tydeligt alternativ 
til S og SE men også til kapitalismen, kan 
Venstrefløjen vokse. Et reelt alternativ til S 
og SF kommer ikke alene af en — efter valget 
— forhåbentlig større EL folketingsgruppe. 


Det, der kan skabe reelle alternativer er, 
når der kommer bevægelser uden for fol- 
ketinget. Strejker i Frankrig, Grækenland, 
Spanien og Portugal viste dette alternativ, 
men de viste også, at der er behov for ved- 
holdende store strejker, hvis vi skal vinde 
reelle forbedringer. 

EN INSPIRATION 


Nr. 305, 13. januar 2011 


FOR ALLE DER VIL SLÅS 


Helle Svinth Nielsen argumenter i artik- 
len for, at besættelser igen kan og bør 
blive en del af arbejderklassens kamp 
også i Denmark. 


Besættelser af arbejdspladser, der 
blandt andet var en udbredt kampform i 
1970'erne, har inden for de seneste år igen 
vundet frem. Specielt i 2009, efter krisen 
brød igennem, har verden været vidne til 
en lang række eksempler på, at frustrerede 
arbejdere tager sagen i egen hånd og tager 
kontrol over deres arbejdsplads. 

Besættelser har gennem tiden været et 
effektivt middel til at bekæmpe fyringer, 
lønnedgang eller lukning af arbejdspladser 
— og er det til stadighed. Kampen vindes 
ikke hver gang en arbejdsplads besættes, 
men det er med til at vise arbejderklassens 
styrke og potentiale, når den står sammen. 

Eksempler som Vestas på Isle of Wight, 
der fik en del opmærksomhed herhjemme, 
og Visteon i England og Nordirland, hvor 
600 fyrede medarbejdere vandt retten til 
fratrædelsesgodtgørelse, er vigtige kampe 
at kunne vise tilbage til. 

Det er eksempler, der kan tjene som 
inspiration for andre. For de arbejdere, 
der deltager i en strejke eller besættelse, 
giver det selvtillid og en bevidsthed om, at 
det er muligt at kæmpe imod — og nogen 
gange vinde. I Argentina var der i 2000-01 
en bølge af blokader og besættelser, bl.a. 
med detresultat at 160 af arbejdspladserne 
stadig er under arbejderkontrol. 


Besættelser er en effektiv kampform, 
fordi de giver arbejderne den fulde kon- 
trol over arbejdspladsen, f.eks. til at sikre 
at al produktion eller levering reelt står 


600 THREATENED AT WIND TURBINE TEN 

Vestas-arbejdere på Isle of Wight besatte fabrikken i protest mod fyringer 


stille. Samtidig er arbejdsgiveren mindre 
tilbøjelig til hurtigt at gribe ind og forsøge 
at bryde strejken, når arbejderne er i besid- 
delse af virksomhedens materiel. Det er 
desuden en meget synlig form for protest, 
hvor andre har mulighed for at møde op og 
vise deres solidaritet, og hvor arbejdsplad- 
sen tjener som base for en samlet kamp. 
Derudover sætter det et meget relevant 
spørgsmålstegn ved, hvem der reelt har 
magten over virksomheden — arbejderne 
eller kapitalisten. 


Det allerstørste potentiale ligger dog i 
at kunne vinde solidaritet og sprede kam- 
pen. En besættelse kan inspirere andre og 


sprede sig fra en lokal aktion, til en større 
offensiv mod arbejdsgiverne og systemet, 
med en reel mulighed for at skubbe til 
magtbalancen. Og inspirationen kan også 
komme fra mere uerfarne arbejdere uden 
tradition for kamp, der opdager, at de kan 
ændre noget. Arbejderklassen i dag er me- 
get forskelligartet, men har også udvist en 
stigende militans. 

Magthaverne har længe kørt kampagne 
for at overbevise os om, at vi må acceptere 
beskæringer af løn og efterløn, længere 
arbejdstider og privatiseringer. Men kapi- 
talismen viser stadig tydeligere, at den ikke 
fungerer. Med krise, krige og den generelle 
slagtning af velfærden skærpes klassekam- 


pen og det bliver mere og mere synligt, at 
det er nødvendigt at kæmpe imod. 


Socialister har spillet en stor rolle i for- 
hold til at forme disse kampe — og har en 
stor rolle at spille i dag, hvis der skal bygge 
bro mellem arbejdernes militans og socia- 
lismen. Politisk diskussion, organisering 
og ledelse på arbejdspladsen er afgørende 
for, hvilken retning kampen tager. Det er 
vigtigt, at den bygger på demokrati fra 
neden, at det er arbejderne der ejer kam- 
pen og at den ikke begrænses af f.eks. en 
bureaukratisk fagtop. 

Samtidig er det vigtigt, at arbejdsgiverne 
ikke får muligheden for at splitte arbejder- 
ne— at de står sammen ogikke f.eks. vender 
sig mod indvandrere eller udenlandsk ar- 
bejdskraft. Kapitalismen har skylden alene 
og det er derfor også den kampene skal 
rettes imod. Den seneste tids besættelser 
viser, at det er muligt at kæmpe imod. De 
er bevis på, at arbejderne har magten til 
at ændre verden — og kun arbejderne kan 
befri sig selv. 

kred så Israel kan forberede 


Ifølge dokumenter fra den amerikanske 
ambassade i Israel, som hjemmesiden 
WikiLeaks har offentliggjort, forbereder 
Israel en ny storkrig. 

Den israelske forsvarschef Gabi Ash- 
kenazi skulle have sagt til en amerikansk 
delegation: ”Jeg forbereder den israelske 
hær på storkrig, da det er lettere at omstille 
tilen mindre operation end det modsatte.” 
Samtidig viste den israelske forsvarschef 
sin ligegyldighed over for civile ofre ved 
at slå fast, at Israel ikke accepterer "nogen 
begrænsninger på krigsførelsen i befolkede 
områder”. 

Det betyder at Hillary Clinton og Barack 
Obama vidste, at Israel forberedte en ny 
storkrig, da de igangsatte ”fredsforhand- 
lingerne” i 2010. 


AN SSD SSEE 
og støtt e til Fatah 

BE et andet WikiLeaks dokument fra 2008 
fremgår det, at det har været Israels mål 


med blokaden ”at skade Hamas-styret i 
Gaza økonomisk uden at skabe en hu- 
manitær krise og købe tid, så Fatah kan 
genopbygge støtte”. 

Ved det eneste demokratiske valg i de 
palæstinensiske selvstyre-områder fik 
Hamas 76 og Fatah 43 afdeialt 132 pladser 
i parlamentet. 


Israel har i samarbejde med Fatah gen- 
nemført et kup mod den demokratiske 
valgte Hamas-regering på Vestbredden. 

Som lederen af Israels sikkerhedstjene- 
ste, Yuval Diskinden, ifølge endnu et do- 
kument fra WikiLeaks har sagt: ”De [Fatah; 
red.] nærmer sig en nulsum-situation, og 
alligevel beder de os om at angribe Hamas. 
Deteren ny udvikling. Vi har aldrig set den 
slags før. De er desperate.” 

En repræsentant fra Fatah har efter afslø- 
ringerne indrømmet at have samarbejdet 
med Israel om ”sikkerhedsspørgsmål af 
interesse for begge parter”. 


Fawzi Barhoum, talsmand for Hamas, 
konstaterer: ”Det her beviser, hvad Hamas 
hele tiden har sagt: At der har været en 


WIKILEAKS DOKUMENTER 


arbejdsdeling mellem dele af Gazas for- 
henværende styre og den israelske besæt- 
telsesmagt. Den samme situation består 
lige nu på Vestbredden.” 


Regeringens dobbeltspil 

I dokumentarfilmen CIA's danske forbin- 
delse kom det frem, at CIA brugte den 
grønlandske lufthavn Narsarsuaq til trans- 
port af fanger til bl.a. Usbekistan og Afgha- 
nistan, hvor CIA havde tortur-fængsler. 


Efter dokumentarfilmen rejste opposi- 
tionen et krav om en undersøgelse af CIA's 
brug af lufthavnen. Men samtidig med 
at Per Stig Møller lovede at stille kritiske 
spørgsmål til USA blev topembedsmænd 
sendttilden amerikanske ambassade med 
det budskab, at USA ikke skulle svare. 


Med den tidligere amerikanske ambassa- 
dørs ord: ”Den danske regering har officielt 
udtrykt deres bekymring om beskydnin- 
gerne, man har til os privat indikeret, at 
de ønsker sagen skal forsvinde så hurtigt 
og stille som muligt.” 


Regeringens dobbeltspil i forholdet til 
Grønland og USA er ikke noget nyt. Også 
i forhold til Thule-basen har danske re- 
geringer spillet dobbeltspil. Her bad den 
socialdemokratiske statsminister H.C. 
Hansen USA om ikke at spørge om lov til 
at have atomvåben på Grønland, men bare 
at gøre det. 

Dobbeltspillet viser, hvordan skiftende 
danske regeringer udnytte kontrollen med 
Grønland til at fremme danske udenrigs- 
politiske mål — især et bedre forhold til USA 
— på en måde, der er i modsætning til grøn- 
lændernes interesser. Og så kynisk at det 
skal hemmeligholdes for offentligheden. 

Tidligere landsstyreformand i Grønland, 
Lars-Emil Johansen, har efter afsløringerne 
krævet grønlandsk kontrol over egen uden- 
rigspolitik. Ved at bruge Grønland til at 
fremme egne interesser opfører Danmark 
sig som en klassisk kolonimagt. 

FORSVAR WIKILEAKS 


WikiLeaks' seneste, igangværende offent- 
liggørelse af en kvart million indberetnin- 
ger fra amerikanske ambassader verden 
over har udløst et voldsomt modangreb 
fra USA og dets allierede. Alle tilhængere 
af demokrati og åbenhed må gå til forsvar 
for WikiLeaks og dets talsperson, Julian 
Assange. 


Ved de tidligere store WikiLeaks-leaks 
(om krigene i hhv. Irak og Afghanistan) har 
Obama-administrationen forsøgt sig med 
blot at fordømme offentliggørelsen — med 
henvisning til at de bragte amerikanske 
soldater m.fl. i fare. 


Men allerede inden den seneste offent- 
liggørelse har udenrigsminister Hillary 
Clinton været i kontakt med en lang række 
lande for at afbøde skadevirkningen for 
USAs renommé og—er detnu tydeligt — for 
at signalere et fælles modangreb. 


Statsmagtens modangreb 

Det hidtidige højdepunkt i modangrebet 
er fængslingen af Julian Assange i Storbri- 
tannien på anklager om voldtægt og andre 

seksuelle overgreb, angiveligt begået i 
Sverige i august i år. 


Desuden er WikiLeaks normale servere 
blevet lukket ned af amazon.com efter 
politisk pres. I stedet er de nu flyttet til 
Schweiz og findes på www.wikileaks.ch. 
PayPal har lukket deres konto efter politisk 
pres. Osv. osv. 

Stribevis af højtstående amerikanske 
politikere og mediefolk har kaldt ham 
”forræder”. Nogle er gået så vidt som til 
offentligt at fremsætte mordtrusler mod 
Assange, som nu frygter at blive udleveret 
til USA, hvor chancen for en fair retssag 
ikke er stor. 

Obama-regeringens statsadvokat har 
indledt en undersøgelse for at finde para- 
graffer, man kan anklage Assange for. 


Andre statslige insititutioner, og sågar 
universiteter, i USA advarer deres ansatte 
mod at kigge i WikiLeaks-papirerne under 
henvisning til, at de stadig er hemmeligt- 
stemplede. 


Karaktermord 

Men denne statslige magtanvendelse står 
ikke alene. Der føres sam- 
tidig en mediekampagne 
for at beklikke Assanges 
hæderlighed og motiver. Og 
"| det er denne sidste del, der 
risikerer at afholde folk fra 
helhjertet at forsvare Wiki- 
Leaks og Assange. 


Herunder vil vi gennemgå 
nogle af de vigtigste argu- 
menter. 


WikiLeaks bringer liv i 


fare - ? 
Offentliggørelsen af Irak- og 
Afghanistan-dokumenterne blev 
mødt med anklager om, at den 
udgjorde en risiko for amerikanske 
soldater og civile irakere og afghanere. 


Et internt amerikansk regeringsnotat 
fortæller imidlertid, at der ikke kan påvises 
konkrete tilfælde, hvor det er sket. 

Oveni dette kan man naturligvis pege 
på, at der er et stort element af hykleri i 
påstanden: Det er først og fremmest den 
amerikanske regering, der bringer såvel 

irakeres, afghaneres som amerikanske 
soldaters liv i fare ved deres krige. 

Viden er naturligvis et våben i en- 
hver krig. Så det, den amerikanske 
regering siger, er blot, at ”vi vil 
have monopol på viden”. Vores 
synspunkt er et andet: Vi øn- 
sker, at modstanderne af USA's 
krige og besættelser får så 
megen viden som muligt om, 
hvad USA og dets allierede 
foretager sig. 


EN ' Er det fair at offentlig- 
i gøre hemmelige 

regeringsdokument- 

er? 

Men tilbage står: Er det ikke 


rimeligt, at regeringer kan 
hemmeligholde fx indberet- 


ninger fra ambassader? 


Her må man starte med at spørge, hvor- 
for de hemmeligholdes? Noam Chomsky 
gav et meget klart svar for nylig i et inter- 
view om hans egen rolle i Daniel Ellsbergs 
berømte offentliggørelse af Pentagon- 
papirerne i 1971: ”En af de vigtigste grunde 
er at beskytte regeringen mod sin egen 
befolkning.” 


Det er i høj grad også tilfældet denne 
gang. Man kan føre lange og abstrakte 
diskussioner om berettigelsen af at offent- 
liggøre regeringsdokumenter. 


Humlen er imidlertid, at afsløringerne 
viser, at både USA's regering og mange af 
dets allierede bevidst har løjet for deres 
egne befolkninger. At USA har brugt øko- 
nomisk pression på selvstændige stater 
for at få opbakning til deres Københavns- 
erklæring ved klimatopmødet i 2009. At 
der er lagt pres på retsvæsenet i fx Spanien 
og Tyskland for ikke at forfølge anklager 
om tortur og mord på statsborgere i disse 
lande, osv. osv. 


Når regeringer lyver i den grad, som 
USA's og deres allierede gør det, vil de 
færreste nok være i tvivl om, at offentlig- 
gørelsen er til gavn og ikke til skade for 
demokratiet. Et af demokratiets forud- 
sætninger er, at man kan stille politikere 
til ansvar. Det kan man oftest ikke, men 
WikiLeaks har gjort nogle ting lidt lettere. 


Det virker også ret absurd, når fx USA's 
regering beklager sig over offentliggørelsen 
af Irak- og Afghanistan-dokumenterne, når 
de samtidig er tilgængelige for over 100.000 
militærpersoner på det såkaldt ”militære 
internet”. 


Som Chomsky siger: De ”hemmelig- 
holdes” af frygt for befolkningen — ikke af 
frygt for fremmede magter, terrorister eller 
hvem nu ”de onde” måtte være. 


Åssange's voldtægtssag 

Ingen af os kan vide, hvad der er foregået 
mellem Assange og de to svenske kvinder 
i august 2010. Det er naturligvis en relativt 
banal sag— om end alvorlig for de implice- 
rede — som burde have haft en helt ordinær 
behandling. 


Der er imidlertid så mange ”mærkelige” 
omstændigheder omkring den måde, sa- 
gen har udviklet sig på, at det nu er tydeligt, 
at dens ikke-opklaring skyldes, at den kan 
bruges i heksejagten på Assange. 


For det første, er Assange endnu ikke 
anklaget for noget. Den svenske anklage- 
myndighed har ønsket ham afhørt, hvilket 
Assange gentagne gange har erklæret sig 
villig til. Når det i medierne fremstilles, 
som om der har været en større politijagt 
på Assange, er det simpelthen ikke rigtigt. 


For det andet, har den svenske ankla- 
gemyndighed haft masser af lejligheder 
til at afhøre Assange. Han har opholdt sig 
i Sverige i 40 dage i efteråret. Og da han 
forlod Sverige var det efter udtrykkelig 
tilladelse fra den svenske anklagemyndig- 
hed. Selv efter han forlod Sverige har han 
gentagne gange erklæret sig villig til atlade 


sig afhøre. 

For det tredje, er det helt ude af propor- 
tioner at udsende en Interpol ”red notice” 
mod Assange for at få en afhøring i en så 
relativt banal sag. Specielt når Assange selv 
har erklæret sig villig til at lade sig afhøre. 


Det er tydeligt, at den svenske ankla- 
gemyndighed i denne sag er styret af den 
svenske regerings politiske interesser. Dels 
i at sikre et godt forhold til USA, dels i ikke 
at få afsløret svenske regeringsløgne over 
for deres egen befolkning. 


Der er ingen grund til at gå ind i speku- 
lationer om, hvorvidt Assange er skyldig i 
seksuelle overgreb eller ej. Hvis han er det, 
skal han naturligvis dømmes for det som 
alle andre. Det kunne en evt. retssag måske 
have afklaret i efteråret. 


I dager situationen imidlertid en anden: 
De mulige anklager mod ham indgår i et 
politisk spil, som skal trække fokus væk fra 
regeringers løgne og manipulation — som 
har langt større konsekvenser for langt 
flere mennesker, end hvad Assange evt., 
engang, måske vil blive anklaget for over 
for de to kvinder. 


Det er grunden til, at fx journalisten 
John Pilger og filminstruktøren Ken Loach 
i retten i London tilbød at betale kaution 
for ham. Sagen er blevet absurd, og vi må 
kræve Assange løsladt. 


Stol ikke på magthaverne 

Den 23. november 1917, to uger efter den 
russiske revolution, offentliggjorde den nye 
arbejderregering en omfattende diploma- 
tisk korrespondance mellem den tidligere 
russiske regering og dets allierede. Da de i 
december 1917 blev offentliggjort i britiske 
og amerikanske aviser, udløste det vildt 
furore i magtens cirkler. 


Ved offentliggørelsen skrev den russiske 
socialist Leon Trotskij bl.a.: ”Hemmeligt 
diplomati er et nødvendigt værktøj for et 
besiddende mindretal, som er tvunget til 
at bedrage flertallet for at underkaste det 
sine interesser. Imperialismen, med dens 
lyssky planer for erobringer og dens røver- 
alliancer og aftaler, har udviklet det hem- 
melige diplomati til det højeste niveau.” 


Og: ”Afskaffelsen af hemmeligt diplomati 
er den første betingelse for en ærlig, folke- 
lig og ægte demokratisk udenrigspolitik. 
Sovjetregeringen anser det som sin pligt at 
udføre en sådan politik i praksis.” 


Det hemmelige diplomati spiller den 
samme rolle i dag. Men der er stadig lang 
vej til at afskaffe magthavernes hemmelige 
diplomati. 


WikiLeaks har givet os et indblik i et 
lille hjørne af dette hemmelige diplomati, 
og derfor skal vi forsvare WikiLeaks — og 
bruge deres afsløringer som våben til den 
arbejderrevolution, som er det eneste, der 
kan afskaffe hemmelighedskræmmeriet. 

Introduktion til socialisme 


Marxisme og anarkisme 


Som aktiv socialist omgås og samarbej- 
der man ofte med personer og bevægel- 
ser, der opfatter sig selv som anarkister, 
autonome, sort blok osv. Derfor er det 
også nødvendigt at forholde sig til de 
ideer, der her samlet vil blive betegnet 
som anarkisme. 


Denne artikel er ment som en kort 
introducerende skitsering af, hvordan 
marxismen stiller sig i forhold til nogle af 
de punkter, som langt de fleste anarkistiske 
strømninger synes at have til fælles. 


Forholdet til staten 


Anarkister og marxister har det til fælles, 
at de ønsker at bekæmpe den eksisterende 
stat, og at de kæmper for et klasseløst 
samfund. Anarkister er dog imod enhver 
form for stat, idet de ikke forholder sig 
til muligheden for en væsentligt anden 
type stat, end den man kender i det ka- 
pitalistiske samfund. Da det samtidig ses 
som noget uundgåeligt, at egoisme og 
magtbegær er fremherskende hos mange 
mennesker, er frygten, at også en stat i et 
socialistisk samfund vil blive korrumperet 
og domineret af en lille elite. 


Marxister argumenterer på den anden 
side for, at statens udformning er et re- 
sultat af magtforholdene i samfundet — i 
et kapitalistisk samfund er staten indrettet 
med henblik på at sikre det lille mindretals, 
kapitalisternes, magt. Men i et socialistisk 
samfund, som er et resultat af det store 
flertals opgør med kapitalismen, vil staten 
blive indrettet af det store flertal i deres 
interesse og kan derfor udformes langt 
mere demokratisk. 


Når det er nødvendigt overhovedet at 
opbygge en ny stat efter opgøret med kapi- 
talismen, skyldes det bl.a. at kapitalismen, 
den gamle herskende klasse og deres stat 
ikke bare vil forsvinde som dug for solen 
fra den ene dag til den anden. Opbygning 
af en alternativ magtstruktur, en arbej- 
derstat, er derfor en del af revolutionen 
og nødvendig for at vinde kampen mod 
kapitalismen og konsolidere det sociali- 
stiske samfund. 


Samtidig ser marxister ikke menneskets 
natur som uforanderlig, men derimod 
stærk præget af samfundsindretningen. 
I et samfund, der bygger på omfattende 
samarbejde, inddragelse og demokrati, vil 
der ikke være noget særligt behov for egoi- 
stisk egennytte-maksimering og magtbe- 
gær, og disse menneskelige ”egenskaber” 
vil kunne træde mere i baggrunden. 


Den dogmatiske afvisning af enhver 
statslignende institution gør det ofte til et 
problem for anarkister at forholde sig til 
den eksisterende kapitalistiske stat og op- 
gøret med denne. Det kan på den ene side 
betyde, at staten helt ignoreres som faktor, 
men paradoksalt nok har det historisk ogi 
dag også medført, at nogle anarkister har 
opfattet staten (forstået som den eksiste- 
rende borgerlige stat) som uundgåelig og 
nødvendig og ligefrem aktivt har støttet 
den, som det skete for de spanke anar- 
kister i CNT i 1936, da de endte med at 





Antikrigsbevægelsen blev skudt i gang med en vis s portion direkte aktioner, på billedet s ses en n aktion fra Los Åndeles 


støtte op om en fortsat borgerlig statsmagt 
i Catalonien. 


Direkte aktion 

Etandet kendetegn for anarkisme er, at der 
lægges stor vægt på direkte aktion. Ofte så 
stor at aktionsformen bliver et mål i sig selv. 
Marxister er i mange tilfælde også fortalere 
for direkte aktion. Især forstået som at der 
handles imod myndigheder og lovgivning, 
f.eks. hvis et flertal på en arbejdsplads 
stemmer for en blokade. Men sjældent hvis 
det forstås som, at en lille gruppe bryder 
ud og handler på trods af et uenigt flertals 
interesser. 

Direkte aktion må ikke blive et dogme. 
For marxister er det vigtigste i valget af 
aktionsform, om det, man gør, bidrager 
til det langsigtede mål om en bred folkelig 
opstand, der udvikler sig til en revolution 
for socialisme. Det betyder f.eks., at det 
er særligt vigtigt at forsøge at inddrage så 
store dele af arbejderklassen i aktiviteterne 
som muligt. Både fordi vi er stærkere, jo 
flere vi er, men også fordi det kun er kampe 
og revolutioner med bred deltagelse, der 
kan vise mulighederne for og give erfarin- 
gen med et stærkt udvidet demokrati og 
alle almindelige menneskers deltagelse i 
styringen af samfundet. 

Når direkte aktion bliver handling for 

handlingens skyld, og en lille gruppes 
handling på vegne af det inaktive flertal, 
bliver der tale om en elitær og ikke en de- 
mokratisk kamp, hvilket aldrig vil kunne 
føre til socialisme, fordi den lille elitære 
gruppe, hvis den har succes, også kommer 
til styre på en udemokratisk måde som fx 
på Cuba efter revolutionen i 1959. 

Vi lever i en verden hvor vi dagligt er vidner 
til kapitalismens barbari. 

Halvdelen af jordens befolkning lever for 
under 2$ om dagen, mens 67 % af verdens 
værdier ejes af 2 %… Krige bliver startet, 
lande besat og befolkninger undertrykt, 
hvis det kan give adgang til olie, markeds- 
andele og billig arbejdskraft. 

Men vi lever også i en verden hvor millioner 
verden over går i protest og kamp for en 
bedre verden under overskriften ”En anden 
verden er mulig”. Denne globale bevægelse 
giver håb og mulighed for at skabe en bedre 
verden, og derfor er vi som socialister i 
spidsen for at opbygge den. 


FOR SOCIALISME 

| ISU tror vi ikke på at det kapitalistiske 
system kan lappes - problemerne skyldes 
ikke fejl eller dumme politikere - men at et 
lille mindretal sidder på den økonomiske 
magt og reelt bestemmer over samfun- 
det, hvem der skal fyres, hvad der skal 
produceres, hvor mange der skal være i 
klasserne og hvad vi skal lære, etc. Derfor 
skal hele systemet afskaffes og erstattes 
af et socialistisk samfund. 


FOR INTERNATIONALISME OG IMOD RA- 
CISME, SEXISME, OG UNDERTRYKKELSE 
…Vi er for åbne grænser og solidaritet med 
arbejdere over hele verden. Vi vender os 
imod racisme, diskriminering af asylan- 
søgere, flygtninge, homoseksuelle eller 
religiøse grupper. Vi støtter muslimer, sorte 
eller andre undertrykte grupper i deres 
kamp for lige rettigheder. Og vi støtter 
alle nationale befrielsesbevægelser der 
kæmper imod imperialismen, som fx i Irak 
og Palæstina. 


FOR EN STYRKET VENSTREFLØJ 

…JSU arbejder for at organisere det stær- 
keste modsvar. Det gør vi ved at være 
aktive medlemmer af Enhedslisten, hvor 
vi sammen med tusinder andre giver 
magten organiseret modstand. ISU vil 
skærpe Enhedslistens antikapitalistiske 
profil og styrke den aktivistiske deltagelse 
i bevægelsen.…Et revolutionært parti er 
nødvendigt for at styrke bevægelsen, og 
hjælpe aktivisterne med de ideer, argu- 
menter og strategier der gør os i stand til 
helt at omstyrte kapitalismen. 


FOR EN STYRKET BEVÆGELSE 
Protesterne mod Irak-krigen i 2003 viste 
endnu engang, at vejen til at udfordre mag- 
ten, går gennem de manges aktivitet. Der- 
for er vi som socialister en del af de brede 
protester mod krig, racisme, nedskæringer 
og asociale angreb på uddannelse og 
velfærd, og for at forsvare Christiania. 
flertallet må lave revolution, så vi kan få et 
helt anderledes samfund, hvor mennesker 
og miljø kommer før profit - og i vores øjne 
kan det ikke gå hurtigt nok! 

Læs hele ISUs grundlag ,,Her står ISU" på 
www.socialister.dk 

ISU-København 


Alle møderne er kl. 19.00 i Støberiet, Blågårds Plads. 
Kontakt: Sonja 2870 2305. 


Torsdag den 13. januar: Landsmødedebat: Krise og modstand. 

Torsdag den 20. januar: Landsmødedebat: Opbygning af IS/U . 

Torsdag den 27. januar: vi tager med til Modkrafts debatmøde om valg- 
kamp og venstrefløjens udfordringer, mellem Johanne Schmidt Nielsen 
(Ø) og Thor Moger Petersen (SF). Pris: 30 kr. 


Torsdag den 3. februar: fagbureaukratiet og krisen. 


Torsdag den 10. februar: det marxistiske klassebegreb i det 21. århund- 
rede. 


ISU- ARHUS 
Kontakt: Mikkel 4046 5752 eller Dennis 2871 5069. 


Tirsdag den 25. januar kl. 19.30, Trøjborg Beboerhus, Tordenskjolds- 
gade 31: den palæstinensiske venstrefløj + landsmødediskussion. 


Tirsdag den 8. februar kl. 19.30, Studenternes Hus, mødelokale 2.3. 


ISU-Odense 


Alle møderne er i Ungdomshuset, Nørregade 60, kl. 19.00. 
Kontakt: Jens 2426 8023 


Onsdag den 19. januar: landsmødedebat. 


Onsdag den 2. februar: pariserkommunen. 


ISU-RUC 


Mere info: Kontakt Alexander på telefon 20686026 


ISU-Aalborg 


Kontakt landskontoret på telefon 35357603 for 
information om aktiviteter. 


ISU-Silkeborg 


Møder afholdes hver anden tirsdag i ulige uger, kl. 
19.30 på Silkeborgs Medborgerhus 
Mere info: Kontakt Poul Erik, 26 29 13 41 


Kalender 


København: 

Tænd et lys for Gaza 

Fredag den 14. januar kl. 15.00-17.00, Kultorvet. 
Arr.: Human Rights March. 


Stop nazi-marchen i Dresden 


I februar har nazisterne igen planlagt en stor march i Dresden. Målet 


med mødet er at få mobiliseret modstand, og samle en bus der kan 
køre til Dresden og støtte op om de tyske anti-fascisters modstand. 
Tirsdag d. 18. januar 2011 kl. 19.00, 1. sal i Folkets Hus, Stengade 50. 
Folkekøkken fra kl. 18.00. 

Arr.: Modstand Solidaritet 


Deltag i udviklingen af Fredsfestivalen 2011 med tema: fred uden 
NATO, nedrustning og udvikling. 

Lørdag den 22. januar kl. 13.00-15.00, Skurbyen, Wagnersvej 19, 
Sydhavnen. 

Arr.: Valby og Sydvest mod krig. 


Debatmøde mellem Johanne Schmidt Nielsen (Ø) og Thor Moger Peter- 
sen (SF) om valgkamp og venstrefløjens udfordringer. 

Torsdag den 27. januar kl. 19.00, Støberiet, Blågårds Plads. 

Arr.: Modkraft. 

Pris: 30 kr. 


Fakkeltog til minde om krigsofre med efterfølgende møde og debat i 
Fredsfondens Hus 

Oplæg med den dansk-afghanske journalist Eva Arnvig og Lene Junker 
fra Nej Til Krig. 

Formålet med mødet er at samle mange fredsaktivister og organisati- 
oner for at planlægge en fælles kampagne mod Danmarks deltagelse 
i Afghanistan krigen. 

Torsdag den 27. januar kl. 17.00 på Christianshavns Torv. 


Progressiv mediemesse 

Konference om venstrefløjens medier med stader for de forskellige avi- 
ser, tidsskrifter osv. Debat om hvad venstrefløjens medier kan bidrage 
med og om fremtiden. 

Lørdag den 5. februar kl. 11.00-18.00, mødesalen, 3F BJMEF, Trekroner- 
gade 26, Valby. 


Modstand.org 

Meld di 


Meld dig ind i Internationale Socialister/ISU, udfyld blanketten og send den eller se mere 


på www.socialister.dk 


ind i IS/U 

Jeg vil vide mere om 
Internationale Socialister/ Navn: 
ISU 
Adresse: 

Jeg vil melde mig ind i Inter- p 
nationale Socialister/ISU Postnr./By: 

. Tlf.nr: 
Jeg vil gerne abonnere på 








Socialistisk Arbejderavis i et 


år for 150 kr. 
ster.dk 


Sendes til: ISU, Postboks 522, 1505 København V t/f: 35 35 76 03, eller til isu&sociali- 

Er det den private sektor 


der skaber værdierne? 


Af Jakob L. Krogh 


”Danmark har relativt set verdens 
største offentlige sektor og en af de 
mindste fremstillingssektorer i den 
vestlige verden. Vi er nødt til at skabe 
en bedre balance,” siger Niels B. Chri- 
stiansen, adm. direktør for Danfoss, 
i et interview 27. nov. i Jyllands Po- 
sten. Dermed giver han udtryk for 
en udbredt forestilling, som ledende 
politikere har adopteret fra det private 
erhvervsliv. 


Brian Mikkelsen fra de Konservative 
har sagt: ”Den offentlige sektor har fået 
lov til at vokse sig alt for stor. Den sluger 
for stor en andel af vores fælles værdier, 
og der er slet ikke nok gang i de private 
virksomheder til at holde så stor en of- 
fentlig maskine kørende i fremtiden.” 
(Jyllands Posten 22.8) 


Når toppen af dansk erhvervsliv og 
borgerlige politikere fremfører disse 
ideer, er det udtryk for klassepolitik: 
Mere privat sektor vil betyde højere 
profitter og dårligere forhold for arbej - 
derklassen. En mindre offentlig sektor 
vil betyde dårligere skoler, hospitaler, 
plejehjem og børnehaver. 


Derudover vil det betyde dårligere 
lønninger, som Danfoss direktøren 
siger i samme interview: ”Ved at re- 
ducere beskæftigelsen i den offentlige 
sektor kan vi forebygge en fremtidig 
mangel på arbejdskraft. Dermed kan 
vi forhåbentlig sikre, at lønstigningerne 
bliver mindre.” 


Omfordeling 

Privatisering af skoler vil rykke balan- 
cen mellem den offentlige og den pri- 
vate sektor. Men værdien af det arbejde 
lærerne udfører ændres ikke ved at 
skolen bliver privat. Det er stadigværk 
de samme børn, der bliver undervist 
på samme måde. 


Når politikere og direktører alligevel 
påstår, at det kun er den private sektor 
der skaber værdi, er der to grunde til 
for det. For det første, fordi det de in- 
teresserer sig for ikke er værdien, men 
overskuddet. 


For det andet, fordi adgangen til de 
ydelser ofte er gratis for brugerne og 
dermed med til at omfordele samfun- 
dets ressourcer, fordi alle kan modtage 
efter behov. Hvis ressourcerne flyttes 
over i den private fremstillingssektor, 
som Niels B. Christiansen ønsker det, 
bliver der færre ressourcer til den gratis 
offentlige produktion og dermed også 
mindre omfordeling. 


Venstrefløjens accept af den 


borgerlige økonomi 

Den borgerlige hyldest til den private 
sektor bliver accepteret langt ind på 
venstrefløjen. Finansordfører for SE, 
Ole Sohn, sagde til Børsen den 2.12: 


”Den offentlige sektor kan ikke fort- 
sætte med at vokse. Hvis ikke den pri- 
vate følger med, bliver den nuværende 
ubalance større. Balancen er blevet for- 
skubbet de senere år, fordi den private 
vækst er faldet.” 


Finansieringen af den offentlige sek- 
tor kommer primært fra skatterne på 
lønarbejde. Yderligere ansættelser i den 
offentlige sektor kan ikke finansieres af 
skatter på lønnen fra de nye offentligt 
ansatte. Derfor er øgede indtægter 
nødt til at komme fra beskatning af 
nye ansatte i den private sektor. Det er 
selvfølgelig også en mulighed at hæve 
skatten på arbejde, men der er en øvre 
grænse for denne mulighed. Derudover 
er det uønskeligt, fordi effekten af det 
svarer til en lønnedgang. 


Fra profitten, ikke fra lønnen 
Der er heldigvis alternative finansie- 
ringsmuligheder, der ikke er baseret på 
skat fra arbejdere i den private sektor. 
Der kunne nemt hentes 20 mia. kr. om 
året ved at begynde at beskatte de mul- 
tinationale, genindføre formueskatten, 
indføre en 1 pct. omsætningsafgift 
på aktiehandel og beskatte kapital- 
gevinster på samme niveau som løn 
beskattes. 


En anden mulighed er at nationali- 
sere nogle af de overskudsgivende pri- 
vate virksomheder. Det mest oplagte er 
Dansk Undergrunds Consortium, som 
er ejet af A. P, Møller, Shell og Chevron, 
og som udvinder Nordsøolien. Det 
ville ifølge beregninger fra 2007 give et 
provenu på 346 mia. kr. frem til 2042 
til velfærden. 


Fordelen ved en sådan finansiering 
er, at det ville øge omfordelingsef- 
fekten ved den offentlige sektor, fordi 
det ikke er arbejderne i fællesskab, der 
betaler, men den rigeste del af 
samfundet. | 


Offentlig 
kapitalisme 

En offentlig orga- 
nisering af produk- 
tionen vil også 
betyde mere de- 
mokratisk kon- 
trol, hvilket gør 
det nemmere at 
undgå de vær- 
ste udskejelser i 
form af bonus- | 
ser, overbeta- 
ling og luksus 
til cheferne. Det 
er også stadig 
sådan, at der i 
offentlige virk- 
somheder er et 
mindre fokus på 
bundlinjen og der- 
med mere fokus på 


at udføre deres opgaver ordentligt, selv 
om nye ledelsesprincipper — især New 
Public Management — har undermine- 
ret noget at det. 


Endelig er en del af begrundelsen 
for privatisering eller udlicitering ofte 
besparelser. Det er kun muligt at opnå 
besparelser ved at forringe servicen 
eller arbejdsforholdene. Derfor er der 
god grund til at argumentere for den 
offentlige sektor frem for den private. 


Der er dog ingen grund til atidealisere 
den offentlige sektor. Den offentlige 
sektor er en del af en kapitalistisk stat, 
der er i konkurrence med andre kapi- 
talistiske stater. Et væsentligt formål 
med den offentlige velfærd er at sikre 
en sund, tilpas uddannet og discipline- 
ret arbejdskræft, ikke at sikre de bedst 
mulige forhold for borgerne. 


Inden for den offentlige sektor er der 
en klassedeling, der er identisk med 
den private sektor. Direktøren i DSB 
og Danfoss har mere til fælles med 
hinanden end med den rengøringsas- 
sistent, der gør rent på deres kontor. 
Mens rengøringsassistenterne — uanset 
om de er ansat i DSB eller Danfoss — har 
interesse i ordentlige arbejdsforhold og 
sikkerhed i ansættelsen, og nok begge 
to drømmer om en løn, der er lige så 
stor som direktørernes. 

















Ole Sohn 

